title: Karel Kramář

text: Kramář väitteli lakitieteen tohtoriksi Prahan yliopistosta vuonna 1884. Hän kuului yhdessä Tomáš Masarykin ja Josef Kaizlin kanssa niin sanottujen Tšekin realistien ryhmään, jotka liittyivät vuonna 1890 nuortšekkiläiseen puolueeseen. Kramář valittiin 1891 sekä Böömin maapäiville että Itävallan valtakunnanneuvostoon. Hän vastusti Itävalta-Unkarin liittoa Saksan kanssa ja toivoi läheisempiä suhteita Venäjään. Ensimmäisen maailmansodan aikana Itävallan viranomaiset pidättivät Kramářin toukokuussa 1915 ja häntä syytettiin maanpetoksesta, koska hänen katsottiin yllyttäneen tšekkiläisiä sotilaita karkaamaan Itävalta-Unkarin armeijasta. Hänen oikeudenkäyntinsä herätti laajaa huomiota ja voimisti tšekkien kansallismielisyyttä. Hänet tuomittiin heinäkuussa 1916 kuolemaan, mutta joulukuussa uudeksi keisariksi tullut Kaarle I lievensi armahduksella tuomion 15 vuoden pakkotyöksi. Heinäkuussa 1917 Kaarle armahti hänet kokonaan osana yleistä poliittista amnestiaa. Vapauduttuaan Kramář jatkoi kamppailuaan Tšekin itsenäisyyden puolesta.


title: Karel Kramář

text: Kramář oli yksi keskeisimmistä johtajista syyskuussa 1918 Prahaan perustetussa Tšekkoslovakian kansallisessa neuvostossa. Kun itsenäinen Tšekkoslovakian valtio julistettiin Itävalta-Unkarin hajoamisen yhteydessä perustetuksi, Kramářista tuli 16. marraskuuta 1918 sen ensimmäinen pääministeri. Hän jatkoi tehtävässä seuraavan vuoden heinäkuuhun saakka. Kramář myös edusti Tšekkoslovakiaa Pariisin rauhankonferenssissa vuonna 1919. Myöhemmin hän oli yksi kansallisdemokraattien johtajista parlamentissa.


title: Rauha Maria Lindström

text: Rauha Maria Lindström (s. 1. heinäkuuta 1905 Helsinki) on suomalainen kääntäjä.


title: Lehdistöneuvos

text: Lehdistöneuvos on Suomessa tasavallan presidentin myöntämä arvonimi, joka kuuluu 6. ryhmään. Arvonimestä maksettavan veron määrä on joko .


title: Lehdistöneuvos

text: Arvonimi myönnettiin ensimmäisen kerran vuonna 1990.


title: Maakuntaneuvos

text: Maakuntaneuvos on Suomessa tasavallan presidentin myöntämä arvonimi, joka kuuluu 6. ryhmään. Arvonimestä maksettavan veron määrä on joko .


title: Maakuntaneuvos

text: Arvonimi myönnettiin ensimmäisen kerran vuonna 1974, ensimmäinen arvonimen saaja oli päätoimittaja Martti Emanuel Juusela. Vuosien 1918–2013 aikana maakuntaneuvoksen arvonimi on myönnetty 68 henkilölle.


title: Sairaalaneuvos

text: Sairaalaneuvos on Suomessa tasavallan presidentin myöntämä arvonimi, joka kuuluu 6. ryhmään. Arvonimestä maksettavan veron määrä on joko .


title: Sairaalaneuvos

text: Arvonimi myönnettiin ensimmäisen kerran vuonna 1999. Vuosien 1999–2017 aikana sairaalaneuvoksen arvonimi on myönnetty 14 henkilölle.


title: Hampus Holmgren

text: Hampus Holmgren (s. 14. marraskuuta 1995 Vaasa) on suomalainen jalkapalloilija, joka edustaa Allsvenskanissa pelaavaa Åtvidabergs FF:iä. Hän on pelipaikaltaan oikea laitapuolustaja.


title: Hampus Holmgren

text: Holmgrenin kasvattajaseura on Vasa IFK. Hän debytoi seuran edustusjoukkueessa 15-vuotiaana kesällä 2011. Kaudella 2012 Holmgren vakiinnutti paikkansa avauskokoonpanossa.


title: Hampus Holmgren

text: Vuoden 2013 alussa Holmgren siirtyi nelivuotisella sopimuksella Ruotsin pääsarjan Åtvidabergs FF:n riveihin. Hän ei päässyt vielä kaudella 2013 pelaavaan kokoonpanoon, vaan oli kolmessa ottelussa joukkueensa vaihtomiehenä käymättä kentällä. Hän pelasi kaudella 2013 pääasiassa nuorisojoukkueissa, mutta harjoitteli koko ajan edustuksen kanssa.


title: Jordan Hendry

text: Jordan Hendry (s. 23. helmikuuta 1984 Nokomis, Saskatchewan, Kanada) on kanadalainen jääkiekkopuolustaja, joka pelaa SHL-joukkue AIK IF:ssä. Hän on aiemmin pelannut NHL:ssä yhteensä 131 runkosarja- ja 15 playoff-ottelua tehopistein 4+9=13 sekä keräten 42 jäähyminuuttia. Hendryn vahvuuksiin kuuluu oman pään pelaaminen, rauhallisuus ja fyysinen peli. Hän ei kuitenkaan erotu erityisesti millään osa-alueella, eikä Hendrylla ole suuria vahvuuksia varsinkaan hyökkäyspäässä.


title: Jordan Hendry

text: Hendry vietti kauden 2001–2002 SJHL-joukkue Battleford North Starsissa, jonka jälkeen hän kävi vuodet 2002–2006 University of Alaska Fairbanksia. Hendry toimi kahdella jälkimmäisellä yliopistokaudellaan joukkueensa varakapteenina. Kaudella 2004–2005 hän pelasi polvivamman takia vain kolme ottelua. Viimeisen yliopistokautensa 2005–2006 päätteeksi Hendry siirtyi loppukevääksi AHL-joukkue Norfolk Admiralsiin maaliskuussa 2006.


title: Jordan Hendry

text: Heinäkuussa 2006 Hendry teki kaksivuotisen tulokassopimuksen NHL-joukkue Chicago Blackhawksin kanssa. Hän pelasi kauden 2006–2007 kokonaan farmijoukkue Admiralsissa, jonka sisäisen tehotilaston Hendry voitti lukemalla +20. Kaudella 2007–2008 Hendry debytoi Blackhawksin NHL-joukkueessa, jossa hän pelasi 40 runkosarjaottelua tehopistein 1+3=4. Reilut puolet kaudestaan Hendry pelasi Blackhawksin uudessa farmijoukkue Rockford IceHogsissa. Kesäkuussa 2008 hän teki kaksivuotisen jatkosopimuksen Blackhawksin kanssa. Kaudella 2008–2009 Hendry pelasi yhdeksän NHL-ottelua. Kaudella 2009–2010 hän pelasi kaikki ottelunsa Blackhawksissa tehden 43 runkosarja- ja 15-playoff-ottelussa tehot 2+6=8. Hendry voitti kauden päätteeksi Stanley Cupin. Kausi 2010–2011 hänellä päättyi polvivamman vuoksi 37 ottelun jälkeen helmikuussa 2011.


title: Jordan Hendry

text: Elokuussa 2011 Hendry solmi try-out -sopimuksen Minnesota Wildin kanssa. Hänet siirrettiin harjoitusleirin päätteeksi AHL-joukkue Houston Aerosin vahvuuteen, mutta kymmenen siellä pelaamansa ottelun jälkeen Hendry siirtyi Sveitsin National League A:ssa pelaavan HC Luganon riveihin marraskuussa 2011. Kaudeksi 2012–2013 hän palasi Pohjois-Amerikkaan ja teki vuoden mittaisen sopimuksen Anaheim Ducksin kanssa heinäkuussa 2012. Kausi eteni Hendrylle tutussa farmijoukkue Norfolk Admiralsissa ja hän pelasi kauden aikana kaksi NHL-ottelua.


title: Jordan Hendry

text: Kaudeksi 2013–2014 Hendry siirtyi vuoden mittaisella sopimuksella Saksan DEL-liigan Straubing Tigersiin. Kauden lopulla, helmikuussa 2014 hän siirtyi Ruotsin SHL:ssä pelaavaan AIK IF:ään.


title: Jordan Hendry

text: Hendry edusti Kanadaa Spengler Cupissa vuonna 2011.


title: San Franciscon konferenssi

text: San Franciscon konferenssi oli Yhdysvaltain San Franciscossa 25. huhtikuuta – 26. kesäkuuta 1945 järjestetty kansainvälinen konferenssi, jossa perustettiin Yhdistyneet kansakunnat. Konferenssin merkittävimmät osallistujat olivat neljän suurvallan ulkoministerit: Yhdysvaltain Edward Stettinius, Ison-Britannian Anthony Eden, Neuvostoliiton Vjatšeslav Molotov sekä Kiinan T. V. Soong. Kokouksen pääsihteerinä toimi Yhdysvaltain Alger Hiss.


title: San Franciscon konferenssi

text: Ajatus uudesta kansainvälisestä järjestöstä oli esitetty vuonna 1944 Dumbarton Oaksin konferenssissa ja vahvistettu helmikuussa 1945 Jaltan konferenssissa. San Franciscon konferenssissa oli edustettuna 46 valtiota. Niistä 26 oli allekirjoittanut vuoden 1942 Yhdistyneiden kansakuntien julistuksen. Edustettuina olleiden valtioiden lisäksi konferenssissa esitettiin YK:n perustajajäseniksi viittä muuta valtiota. Niistä neljä hyväksyttiin, mukaan lukien Ukrainan ja Valko-Venäjän neuvostotasavallat, vaikka ne eivät länsimaiden mielestä olleet itsenäisiä valtioita. Neuvostoliiton asettamaa Puolan hallitusta ei vielä tässä vaiheessa hyväksytty, koska siltä puuttui kansainvälinen tunnustus. Myöhemmin Puola kuitenkin laskettiin yhdeksi YK:n 51:stä perustajavaltiosta.


title: San Franciscon konferenssi

text: San Franciscon konferenssin merkittävin tehtävä oli Yhdistyneiden kansakuntien peruskirjan laatiminen. Kiistan aiheeksi muodostui neljälle (sittemmin viidelle) suurvallalle annettava poikkeusasema turvallisuusneuvoston pysyvinä jäseninä ja siihen liittyvä veto-oikeus kaikkiin merkittäviin päätöksiin. Varsinkin konferenssiin osallistuneet pienemmät valtiot olisivat halunneet lisätä yleiskokouksen valtaoikeuksia, mutta pääasiassa suurvallat saivat tahtonsa läpi. Konferenssi päättyi 26. kesäkuuta siihen, että 50 valtion edustajat allekirjoittivat YK:n peruskirjan.


title: Lumikuningatar (elokuva)

text: Lumikuningatar on vuonna 1986 valmistunut suomalainen lapsille suunnattu fantasiaelokuva. Sen on ohjannut, käsikirjoittanut sekä tuottanut Päivi Hartzell. Elokuva perustuu H. C. Andersenin satuun "Lumikuningatar" vuodelta 1845. Suomen elokuvasäätiö osallistui elokuvan rahoitukseen 2 885 000 markalla.


title: Lumikuningatar (elokuva)

text: "Lumikuningatar" saavutti Jussi-palkinnot parhaasta musiikista ja parhaasta visuaalisesta suunnittelusta. Elokuva sai valtion elokuvatuotannon laatutuki -palkinnon ja se valittiin Suomen Oscar-ehdokkaaksi.


title: Lumikuningatar (elokuva)

text: "Lumikuningattaren" musiikin on säveltänyt Jukka Linkola, joka sai parhaan musiikin Jussi-palkinnon. Vuonna 1987 musiikista julkaistiin soundtrack-albumi "Music from the Film The Snow Queen". Elokuvassa rosvoveljeä esittänyt laulaja Ismo Alanko esitti ja levytti kappaleen ”Rosvojen juhlat”.


title: Lumikuningatar (elokuva)

text: Jarmo Saaren albumilla "Filmtet – A Tribute to Finnish Cinema" on elokuvan musiikkiteemoista koostettu kappale ”Lumikuningatar”.


title: Dumbarton Oaksin konferenssi

text: Dumbarton Oaksin konferenssi oli Dumbarton Oaksin kartanossa Washingtonin Georgetownissa 21. elokuuta – 7. lokakuuta 1944 järjestetty kansainvälinen konferenssi, jossa Yhdysvaltain, Ison-Britannian, Neuvostoliiton ja Kiinan edustajat muotoilivat ehdotuksen uuden kansainvälisen järjestön, Yhdistyneiden kansakuntien (YK) perustamiseksi.


title: Dumbarton Oaksin konferenssi

text: Uuden kansainvälisen maailmanjärjestön perustamisen tarve oli aiemmin ilmaistu vuonna 1943 niin sanotussa Moskovan julistuksessa. Dumbarton Oaksin konferenssi oli ensimmäinen merkittävä askel tavoitteen toteuttamiseksi. Kokouksessa laadittiin niin sanotut ”ehdotukset uuden yleisen kansainvälisen järjestön perustamiseksi”. Jotkin keskeiset kysymykset jäivät vielä avoimiksi, kuten uudelle järjestölle suunnitellun turvallisuusneuvoston äänestyssäännöt sekä Neuvostoliittoon kuuluneiden neuvostotasavaltojen mahdollisuus päästä jäsenvaltioiksi. Näitä kysymyksiä käsiteltiin sitten suurvaltojen kesken helmikuun 1945 Jaltan konferenssissa ja lopulliset päätökset tehtiin sen jälkeen San Franciscon konferenssissa, joka päättyi YK:n perustamiseen. Jaltan konferenssi täydensi Dumbarton Oaksin esitystä ehdottamalla, että Kansainliiton mandaattialuejärjestelmä korvattaisiin uudella huoltohallintoaluejärjestelmällä.


title: Luettelo internetilmiöistä

text: Tämä on luettelo tunnetuista internetilmiöistä.Internethaaste on jokin tempaus, joka leviää sosiaalisessa mediassa. Tarkotuksena on kuvata itseään suorittamassa haastetta ja jakaa se muille. Tunnettuja haasteita:


title: Päivi Ikola

text: Päivi Ikola (o.s. Lähteenmäki, s. 23. huhtikuuta 1965 Ikaalinen) on suomalainen pesäpalloilija. Hän edusti koko uransa ajan Ikaalisten Tarmoa ja voitti joukkueen riveissä neljä mestaruutta, yhden hopean ja kaksi pronssia.


title: Päivi Ikola

text: Hän profiloitui uransa aikana eritoten etenijäksi, josta osoituksena 530 tuotua juoksua. Määrä riittää edelleen kaikkien aikojen tilastossa neljänteen sijaan. Kausilla 1990 ja 1991 Ikola voitti kauden etenijätilaston 88 ja 72 tuodulla juoksulla. Kausilla 1987, 1988, 1990 ja 1991 hän voitti myös kärkilyöntitilastot.


title: Päivi Ikola

text: Ikola valittiin Vuoden pesäpalloilijaksi kahdesti, vuosina 1985 ja 1991 Naisten pesispörssissä Ikola on 2080 pörssipisteellään viides (7.1.2017).


title: Seija Haarala

text: Seija Marjatta Haarala-Rytöhonka (s. 27. lokakuuta 1938 Oulu) on suomalainen näyttelijä.


title: Seija Haarala

text: Seija Haarala valmistui Teatterikoulusta 1960 ja näytteli uransa alussa Kotkan, Hämeenlinnan ja Jyväskylän kaupunginteattereissa ja vuodesta 1965 Kuopiossa.


title: Seija Haarala

text: Haarala on näytellyt elokuvissa "Skandaali tyttökoulussa" (1960), "Kumarrusmatka" (tv-elokuva 1965), "Ruusubaletti" (tv-elokuva 1968) ja "Hulluna rakkaudesta" (lyhytelokuva 2002).


title: Seija Haarala

text: Haarala avioitui 1963 kapellimestari Tapio Rytöhongan kanssa. Sarjakuvapiirtäjä Tapani Rytöhonka on heidän poikansa.


title: Jesper Brechtel

text: Jesper Brechtel (s. 21. tammikuuta 1994 Speyer, Saksa) on saksalais-suomalainen jalkapalloilija, joka edustaa Saksan viidennellä sarjatasolla pelaavaa SC Hauensteinia. Hän on kuulunut myös Suomen alle 21-vuotiaiden jalkapallomaajoukkueeseen. Brechtel siirtyi Turun Palloseuraan kaudeksi 2014 saksalaisesta Karlsruher SC:stä, jonka kasvatti hän on. Saksassa Brechtel on pelannut myös 1. FC Kaiserslauternin nuorisojoukkueissa.


title: Ilana Kratysh

text: Ilana Kratysh (s. 6. heinäkuuta 1990) on israelilainen naispainija.


title: Ilana Kratysh

text: Kratysh syntyi vain tunti sen jälkeen, kun hänen vanhempansa olivat muuttaneet Venäjältä Israeliin. Hänen isänsä oli toiminut judovalmentajana Venäjällä ja Ilana alkoikin viisivuotiaana harrastaa judoa. Kaksivuotisen armeijapalveluksen aikana tulleen pahan loukkaantumisen seurauksena hän vaihtoi lajin painiin.


title: Ilana Kratysh

text: Kratysh osallistui aikuisten arvokilpailuihin ensimmäisen kerran Tampereella 2008 sijoittuen 59 kg:n painoluokassa kymmenenneksi. Hän sijoittui nuorten EM-kilpailuissa viidenneksi 59 kg:n sarjassa 2008 ja 63-kiloisissa 2010. Hän saavutti EM-hopeaa 67 kg:n painoluokassa Tbilisissä 2013 hävittyään loppuottelussa ukrainalaiselle Alina Stadnik-Makhinyalle. Hän sijoittui EM-kilpailuissa toiseksi myös Vantaalla 2014. Hän hävisi 69-kiloisten loppuottelussa venäläiselle Natalija Vorobjevalle. Bakun Euroopan kisoissa 2015 hän sai samassa painoluokassa hopeaa hävittyään loppuottelussa Stadnik-Makhinyalle. Riian EM-kilpailuissa 2016 hän oli jälleen toinen 69 kg:n sarjassa. Kultaa voitti tällä kertaa valkovenäläinen Marija Mamašuk.


title: Ilana Kratysh

text: Aikuisten MM-kilpailuissa hän on ollut parhaimmillaan kymmenenes 67-kiloisissa 2012.


title: Eero Kinnunen

text: Eero Kinnunen (8. tammikuuta 1932 Jyväskylä – 5. marraskuuta 2005 Las Palmas, Espanja) oli suomalainen mainostoimistojohtaja ja mainonnan suunnittelija, joka työskenteli koko uransa ajan mainostoimisto SEKissä.


title: Eero Kinnunen

text: Valmistuttuaan ekonomiksi Helsingin kauppakorkeakoulusta Kinnunen sai paikan mainostoimisto SEKistä aluksi mainostoimittajana eli copywriterina ja yleni sitten suunnittelupäälliköksi, luovan osaston johtajaksi ja johtoryhmän jäseneksi. SEKin toimitusjohtajana Kinnunen toimi vuodesta 1970 ja sitten hallituksen puheenjohtajana 1985–1991, kunnes jäi eläkkeelle.


title: Eero Kinnunen

text: Kinnusen ja Kari Mannerlan johdolla SEK organisoitiin 1970-luvun alussa uudelleen noin kymmenen työntekijän suunnitteluryhmiin omine yhteyshenkilöineen, tekstisuunnittelijoineen, visuaalisine suunnittelijoineen ja viimeistelijöineen. Kinnunen otti tässä oppia erityisesti amerikkalaisten Bill Bernbachin ja Rosser Reevesin sekä ruotsalaisen Leon Nordinin metodeista, kuten myös kehittäessään SEKille omaa sisäistä koulutusohjelmaa.


title: Eero Kinnunen

text: Finnairin uutta New Yorkin reittiä mainostava ”Omena” voitti ensimmäisenä suomalaisena mainoselokuvana Kultaisen leijonan Cannesin mainosfestivaaleilla 1969. Sen Kinnunen suunnitteli yhdessä mainoselokuvaohjaaja Hans Haatajan kanssa. Heidän yhteistyötään oli myös Seija Tynin esittämän Supertyttö-hahmon varaan rakentuva Shell-huoltamoiden kampanja ”Mieheni on Supermies” 1960-luvun puolessavälissä.


title: Eero Kinnunen

text: Kinnunen oli jäsenenä Myynti- ja mainosyhdistyksen ja Mainostoimistojen liiton johtokunnissa sekä MTV:n hallintoneuvostossa. Hän toimi Mainostaja-lehden päätoimittaja 1966–1971 ja Vuoden huiput -mainoskilpailun ensimmäisenä ylituomarina 1981. Kinnunen sai Mainonnan monitaho -palkinnon 1982 ja Mainostoimistojen liiton kunniajäsenyyden 1990.


title: Korvuanjärvi

text: Korvuanjärvi on keskikokoinen järvi Iijoen päävesistössä. Se sijaitsee Kainuun ja Pohjois-Pohjanmaan maakunnissa, Taivalkosken ja Suomussalmen kuntien rajalla. Sen rannalla on Korvuan kylä.


title: Sleep (albumi)

text: Sleep on Masterstroken toinen studioalbumi, joka julkaistiin 28. marraskuuta 2007.


title: Vuorilammen kalliomaalaus

text: Vuorilammen kalliomaalaus sijaitsee siirtolohkareen ja kallion välisessä puoliluolassa kaukana Saimaan vesistöistä Puumalassa Etelä-Savossa. Kalliomaalaus löytyi vuonna 2007, mutta sen ajoitus on vielä auki.


title: Vuorilammen kalliomaalaus

text: Siirtolohkare on jääkauden jälkeen jäänyt kallion sivustalle nojaamaan niin, että sen alle on jäänyt tilava luolamainen rako. Alue on erityinen, sillä ympäristössä on useita siirtolohkareita. Paikka sijaitsee Puumalan ja Ruokolahden rajalla noin kilometrin päässä lähimmästä Saimaan rannasta ja 230 metriä läheisestä Vuorilammesta. Luolan sisälle on tehty nuotiopaikka.


title: Vuorilammen kalliomaalaus

text: Kohteessa on useita punavärillä tehtyjä kuvioita. Luolan sisäpuolella noin 1,3 metriä maanpinnasta on pystyseinässä hyvin heikosti erottuva kuvio ihmishahmosta. Digitaalivalokuvia käsittelemällä on kuvan yksityiskohtia saatu vahvistettua. Kuvio esittää 32 senttimetriä pitkää ja 14 leveää ihmishahmoa. Vartalo erottuu viivana, jonka yläpäässä on leveämpi pää. Oikea jalka on lievässä haara-asennossa ja polvesta taittuneena. Vasemman jalan hahmoa ei pysty täysin erottamaan, mutta se vaikuttaa symmetrisesti maalatulta. Vain oikea käsi erottuu, kun se ojentuu sivulle alaviistoon. Kainalosta työntyy vinot lyhyet viivat oikealle ja vasemmalle, joita on tulkittu rinnoiksi muiden esikuvien mukaisesti. Siksi on ehdotettu, että kuvio esittää naista. Jotkut havainnoitsijat ovat nähneet naisen vasemmassa kädessä seipään, keihään tai jousen.


title: Vuorilammen kalliomaalaus

text: Muut kuviot vaikuttavat olevan nykyaikaisia. Ne eivät ole yhtä haalistuneita, kuin naiskuvio, ja ne esittänevät kirjaimia ("MM"tai "MN" ja "VR" tai "YR"). Sivulla on myös rengaskuvio. Maalausta ei voi ajoittaa Saimaan vedenpinnan korkeusvaihteluiden avulla.


title: Bill Bernbach

text: William (Bill) Bernbach (13. elokuuta 1911 – 2. lokakuuta 1982) oli yhdysvaltalainen mainostoimistojohtaja ja yksi kolmesta kansainväliseksi ketjuksi kasvaneen Doyle Dane Bernbach (DDB) -mainostoimiston perustajista 1949. Hän toimi luovana johtajana monissa toimiston uraauurtavissa kampanjoissa, kuten Volkswagen-autojen älykkään pelkistetyssä mainonnassa ja Avis-autovuokraamoketjun kampanjassa ”We’re #2, We Try Harder.” Hän uudisti mainostoimistojen organisaatiota tuomalla aiemmin omilla osastoillaan toimineet tekstintekijät ja visuaaliset suunnittelijat yhteen työpareiksi. Tämä työtapa on käytössä valtaosassa maailman mainostoimistoja edelleenkin.


title: Bill Bernbach

text: Bill Bernbach syntyi New Yorkin Bronxissa ja suoritti bachelor-tutkinnon New Yorkin yliopistossa pääaineinaan englannin kieli, liiketalous ja pianonsoitto.


title: Bill Bernbach

text: Pula-ajan New Yorkissa Bernbach pääsi perhesuhteidensa avulla Schenley-tislaamon sisälähetiksi. Hän pyrki etenemään yrityksessä kirjoittamalla tislaamon viskistä mainostekstin, joka myös julkaistiin ja Bernbach ylennettiin yrityksen mainososastolle. Vuonna 1939 hän siirtyi New Yorkin maailmannäyttelyn johtajan haamukirjoittajaksi ja sitten William Weintraubin mainostoimistoon, kunnes joutui kahdeksi vuodeksi asepalvelukseen. Toisen maailmansodan jälkeen hän sai paikan Grey-mainostoimistosta, jossa aloitti copywriterina mutta yleni pian luovaksi johtajaksi.


title: Bill Bernbach

text: Vuonna 1949 Bernbach päätti kollegojensa Ned Doylen ja Mac Danen kanssa perustaa oman mainostoimiston. Bernbach jätti yrityksen johtamisen Danen harteille ja keskittyi alusta asti itse luovaan suunnitteluun ja sen johtamiseen. Vuoteen 1986 mennessä, neljä vuotta Bernbachin kuoleman jälkeen, Doyle Dane Bernbach oli kasvanut kansainväliseksi 54 toimiston DDB-ketjuksi, jolla oli 3 400 työntekijää 19 maassa. Samana vuonna DDB fuusioitui Needham Harper- ja BBDO-toimistoketjujen kanssa ja muodosti silloin maailman suurimman mainostoimistoryhmän Omnicom Groupin.


title: Bill Bernbach

text: Kuvitteelliseen newyorkilaiseen mainostoimistoon sijoittuvassa televisiosarjassa "Mad Men", etenkin sen toisen tuotantokauden jaksoissa, viitataan usein Bill Bernbachiin ja hänen toimistonsa tekemiin kampanjoihin, jotka 1960-luvun alussa mullistivat rohkeudellaan ja pelkistetyllä tyylikkyydellään koko mainosalaa.


title: As Days Grow Darker

text: As Days Grow Darker on Masterstroken kolmas studioalbumi, joka julkaistiin 25. maaliskuuta 2009.


title: Broken (albumi)

text: Broken on suomalaisen metalliyhtye Masterstroken neljäs studioalbumi. Se julkaistiin vuonna 2013 levymerkillä Dynamic Arts Records.


title: Kobayashi

text: Kobayashi () on muun muassa seuraavien japanilaisten henkilöiden sukunimi:


title: Yamaguchi

text: Yamaguchi voi tarkoittaa seuraavia:


title: Asfalttisoturit

text: Asfalttisoturit on suomalaisen punk metal -yhtye Natsipaskan kolmas ja viimeiseksi jäänyt studioalbumi. Se julkaistiin vuonna 2000 levymerkillä DHE Castle.


title: Joonas Juutilainen

text: Joonas Juutilainen (s. 1976) on suomalainen Taideteollisesta korkeakoulusta valmistunut graafinen suunnittelija, joka toimi medialaboratorion tutkijana 2007-2008. Tämän jälkeen Juutilainen on työskennellyt Tiedekeskus Heurekan graafisena pääsuunnittelijana vuodesta 2008, ja suunnitellut Heurekan tunnuksen 2010 ja tunnuksenomaisen opastakin 2012. Juutilainen on juoksija Pekka Juutilaisen poika ja komentajakapteeni Martti Juutilaisen pojanpoika.


title: Vilhelm (Albanian ruhtinas)

text: Vilhelm ("Wilhelm Friedrich Heinrich zu Wied"; 26. maaliskuuta 1876 Neuwied – 18. huhtikuuta 1945 Predeal, Romania) oli saksalainen Wiedin ruhtinassukuun kuulunut prinssi, joka toimi vuonna 1914 puolen vuoden ajan Albanian ruhtinaana, kunnes vallankumous syrjäytti hänet.


title: Vilhelm (Albanian ruhtinas)

text: Prinssi Vilhelm oli Wiedin ruhtinas Vilhelmin kolmas poika. Hän oli myös Saksan keisari Vilhelm II:n serkku. Vilhelm hakeutui vuonna 1896 Saksan armeijaan ja palveli ratsuväessä. Hän yleni 1907 luutnantiksi ja 1911 kapteeniksi. Hänen puolisonsa oli prinsessa Sophie von Schönburg-Waldenburg .


title: Vilhelm (Albanian ruhtinas)

text: Albania oli julistautunut itsenäiseksi Ottomaanien vallasta marraskuussa 1912. Heinäkuussa 1913 kansainvälinen Lontoon konferenssi päätti, että maan hallitsijaksi pitäisi tulla jonkin eurooppalaisen ruhtinassuvun jäsen. Valinta osui Wiedin prinssi Vilhelmiin, jonka sekä Itävalta-Unkari että Italia olivat valmiit hyväksymään kompromissiehdokkaana, vaikka hänellä ei ollut kokemusta politiikasta eikä hän tuntenut Albaniaa lainkaan. Epäröinnin jälkeen hän hyväksyi itselleen tarjotun Albanian kruunun 6. helmikuuta 1914 ja saapui Albaniaan nousemalla maihin Durrësissa 7. maaliskuuta. Hän kohtasi kuitenkin maassa albanialaisten vastarinnan. Vilhelmin kosketus kansaan jäi hyvin heikoksi, sillä hän ei opetellut albanian kieltä eikä matkustellut maassa tai osallistunut hallituksen istuntoihin. Lisäongelmia hänelle toivat Albanian sisäinen valtataistelu, kansannousu maan keskiosissa, rajariita Kreikan kanssa ja suurvaltojen asettaman valvontakomission jatkuva sekaantuminen hallitusasioihin. Vilhelm nimitti aluksi johtavaksi ministerikseen Essad pašša Toptanin, mutta tämä joutui jo toukokuussa pakenemaan Italiaan.


title: Vilhelm (Albanian ruhtinas)

text: Ensimmäisen maailmansodan puhjettua levottomuudet Albaniassa yltyivät sekasorroksi. Lisäksi suurvallat vetivät pois sotajoukkonsa ja katkaisivat taloudellisen tukensa, ja järjestystä ylläpitäneet hollantilaiset santarmit poistuivat maasta. Tässä tilanteessa Vilhelm pakeni 3. syyskuuta 1914 Durrësista italialaisella sotalaivalla. Virallisesti hän ei luopunut Albanian kruunusta vaan ilmoitti ainoastaan tilapäisesti joutuvansa poistumaan maasta.


title: Vilhelm (Albanian ruhtinas)

text: Maailmansodan aikana Vilhelm palveli Saksan armeijassa käyttäen salanimeä kreivi Kruja. Hänen toiveensa paluusta Albanian hallitsijaksi osoittautuivat turhiksi. Sodan jälkeen hän asui ensin Tirolissa ja sitten Münchenissä vuoteen 1925, jolloin hän muutti perheineen Romaniaan. Kuoltuaan siellä vuonna 1945 hänet haudattiin Bukarestin luterilaiseen kirkkoon.


title: BodyPump

text: BodyPump on Les Millsin kehittämä liikuntakonsepti joka keskittyy painojen nostoon ryhmäliikuntana musiikin rytmin mukaisesti. Ensimmäiset body pump -tunnit pidettiin Uudessa Seelannissa vuonna 1991. Lajin kehitti Les Millsin poika Philip Mills, ja sitä markkinoi hänen isänsä mukaan nimetty yritys. Lajin kehittämisen tarkoituksena oli saada miehiäkin ohjatun ryhmäliikunnan pariin. Nykyisin body pump -tunteja on 70 maassa.


title: Hävityksen huoneet

text: Hävityksen huoneet on suomalaisen metalliyhtye Nicolen viides studioalbumi. Se julkaistiin vuonna 2013 levymerkillä Biotech Records.


title: Hävityksen huoneet

text: Albumi debytoi Suomen virallisen listan sijalla 12, ja pysyi listalla yhteensä 3 viikkoa, ollen siten Nicolen menestynein albumi.


title: S/2010 J 2

text: S/2010 J 2 on Jupiterin Ananke-ryhmän kuu. Sen löysi Christian Veillet vuonna 2010.


title: S/2010 J 2

text: S/2010 J 2 on halkaisijaltaan noin kilometrin ja se kiertää Jupiteria noin 20 307 150 kilometrin etäisyydellä kiertoajan ollessa 588,1 vuorokautta. Radan inklinaatio on 150.4° ja eksentrisyys 0,307.


title: Lyijykloridi

text: Lyijykloridi eli lyijydikloridi (PbCl) on lyijy- ja kloridi-ionien muodostama epäorgaaninen ioniyhdiste. Yhdistettä käytetään muun muassa väriaineena ja lasinvalmistuksessa. Luonnossa lyijykloridia esiintyy kotunniittimineraalissa.


title: Lyijykloridi

text: Lyijykloridi on huoneenlämpötilassa valkoisia rombisia kiteitä. Sen kiderakenteessa jokainen lyijyionin ympärillä on 9 kloridi-ionia ja jokaisen kloridin-ionin ympärillä on 4 tai 5 lyijyionia. Lyijykloridi liukenee vain hyvin vähän veteen, mutta liukenee paremmin vetykloridi- ja ammoniakkiliuoksiin, mikä johtuu kompleksi-ionien muodostumisesta. Esimerkiksi kloridi-ionien kanssa yhdiste muodostaa trikloroplumbaatti- ([PbCl]] ja tetrakloroplumbaatti-ioneja ([PbCl]). Kloorin kanssa yhdiste reagoi muodostaen lyijy(IV)kloridia.


title: Lyijykloridi

text: Yhdistettä muodostuu lyijyn ja kloorin välisessä reaktiossa, mutta pääasiassa sitä valmistetaan muilla tavoin. Lyijykloridia valmistetaan neutraloimalla vetykloridia lyijymonoksidilla tai lyijykarbonaatilla. Toinen tapa on lyijyasetaatin ja vetykloridin välinen reaktio. Yhdiste liukenee veteen vain vähän, joten se kiteytyy liuoksesta ja voidaan suodattaa.


title: Lyijykloridi

text: Lyijykloridia käytetään yhdessä lyijyhydroksidin kanssa valkoisena väriaineena. Muita käyttökohteita ovat muiden lyijy-yhdisteiden, erityisesti organolyijy-yhdisteiden, valmistus, kokatalyyttinä akryylinitriilin ja alkeenien polymeroinnissa, eräiden lasilaatujen valmistuksessa, palonestoaineena polymeereissä, katodina lyijykloridi-magnesiumakuissa, analyyttisessä kemiassa alkaloidien toteamiseen ja teräksessä korroosiota estävänä aineena.


title: Survival (kappale)

text: "Survival" on englantilaisen alternative rock-yhtye Musen kappale. Kappale on ensimmäisenä julkaistu single yhtyeen kuudennelta studioalbumilta "The 2nd Law".  27. kesäkuuta 2012 ilmoitettiin, että "Survival" tulee olemaan Lontoon 2012 Olympialaisten virallinen kappale. Kappale sai ensi-iltansa BBC Radio 1-kanavalla.


title: Minor League Baseball -kausi 1914

text: National Association of Professional Baseball Leagues (vuodesta 1999 alkaen Minor League -baseball) -yhdistykseen kuului kaudella 1914 neljäkymmentäviisi erillistä liigaa, jotka organisaatio luokitteli AA:sta D:hen.


title: Yleisurheilu kesäolympialaisissa 1900 – miesten 100 m

text: Miesten 100 metrin juoksu kesäolympialaisissa 1900 käytiin 14. heinäkuuta. Kyseessä oli toinen kerta kun kilpailtiin miesten 100 metrin juoksun olympiamitaleista. Olympiakultaa voitti Yhdysvaltain Frank Jarvis.


title: Marras (albumi)

text: Marras on suomalaisen dark metal -yhtye October Fallsin esikoisalbumi. Se julkaistiin vuonna 2005 levymerkillä Corvus Records.


title: Marras (albumi)

text: Albumin kaikki kappaleet ovat instrumentaaleja.


title: The Streams of the End

text: The Streams of the End on suomalaisen metalliyhtye October Fallsin EP-levy. Se julkaistiin vuonna 2007 levymerkillä Debemur Morti Productions.


title: The Streams of the End

text: Kaikki kappaleet säveltänyt Mikko Lehto.


title: Vadelmavene

text: ”Vadelmavene” on Kasmirin ensimmäinen soolosingle, jonka Universal Music julkaisi 4. huhtikuuta 2014. Kappale on ensimmäinen singlejulkaisu artistin syksyllä 2014 "AMK Dropout" -nimiseltä esikoisalbumilta. ”Vadelmavene” valittiin The Voicen äänestyksessä vuoden 2014 kesähitiksi. Vuoden 2015 Emma-gaalassa single palkittiin "vuoden biisinä".


title: Vadelmavene

text: Kappale on mukana elokuussa 2014 ensi-iltansa saavassa "Kesäkaverit"-elokuvassa. Elokuvasta on otteita kappaleen 30. huhtikuuta 2014 julkaistulla Inari Niemen ohjaamalla musiikkivideolla.


title: Vadelmavene

text: ”Vadelmavene” myi kultaa kesäkuussa 2014, ja platinaa heinäkuun lopulla samana vuonna.


title: Café de Flore

text: Café de Flore on pariisilainen kahvila lähellä Latinalaiskorttelia Saint-Germain-des-Prés’n alueella, Saint-Benoît-kadun ja Boulevard Saint-Germainin risteyksessä. Se tunnetaan monien merkittävien kulttuurihenkilöiden suosimana kohtaamispaikkana.


title: Café de Flore

text: Kahvilan synty ajoittuu todennäköisesti Ranskan kolmannen tasavallan (1870–1940) alun jälkeisiin vuosiin, ehkä vuoteen 1887. Nimensä kahvila on saanut antiikin jumalattaren mukaan, jonka kuvapatsas sijaitsee bulevardin toisella puolen. 1800-luvun lopulla kirjailija Charles Maurras asettui kahvilan toiseen kerrokseen kirjoittamaan teoksensa "Au signe de Flore". Siellä kahvilan toisessa kerroksessa aikakauslehti ”Revue d’Action française” näki päivänvalon vuonna 1899.


title: Café de Flore

text: Noin vuonna 1913 kahvilan naapurustossa asuva runoilija Guillaume Apollinaire muutti yhdessä ystävänsä André Salmon kanssa kahvilan alakerran toimitustilaksi. Myöhemmin siellä perustettiin lehti Les Soirée de Paris. Apollinairella oli yleisesti tapana sopia tapaamisetkin täsmälliseen aikaan kahvilassa. Vuonna 1917 kahvilan terassilla kävivät André Breton ja Luis Aragon mielenkiintoisia keskusteluja. Tällöin myös syntyi merkittäväksi kohonnut termi surrealismi.


title: Café de Flore

text: 1930-luvun aikana Café de Flore oli kokonaisen kirjailijajoukon kantapaikka. Siellä kokoontui koko Pariisin kirjallinen piiri, johon kuuluivat muun muassa Georges Bataille, Robert Desnos, Léon-Paul Fargue, Raymond Queneau, Michel Leiris. Myös Derain, Giacomettin veljekset, Zadkine ja jopa Picasso viettivät siellä aikaansa.


title: Café de Flore

text: Myös elokuvamaailma kiinnostui paikan erityisestä tunnelmasta. Ohjaaja Marcel Carné tutustui siellä näyttelijä Serge Reggianiin. Ohjaaja Jean-Louis Barrault toi sinne koko kuvausryhmänsä esitysten jälkeen juhlimaan.


title: Café de Flore

text: Kahvilan osti vuonna 1939 Paul Boubal, ja sen jälkeen sinne kerääntyi pariisilaista älymystöä. Alkoi kahvilan kulta-aika. Erityisesti parivaljakko Jean-Paul Sartre ja Simone de Beauvoir tekivät siitä tunnetun kantapaikkansa.


title: Café de Flore

text: Vuonna 1984 Miroslav Siljegovic osti kahvilan ja myös lähellä sijaitsevan Closerie des Lilasin.


title: Café de Flore

text: Café de Flore on mainittu monissa runoissa ja laulunsanoissa. Vuodesta 1994 lähtien on vuosittain jaettu Frédéric Beigbederin perustama Prix de Flore -palkinto nuorelle ansioituneelle, tuomariston arvostamalle näyttelijälle.


title: Grigori N. Neujmin

text: Grigori Nikolajevitš Neujmin (; 22. joulukuuta 1885 – 17. joulukuuta 1946) oli venäläinen (neuvostoliittolainen) astronomi.


title: Grigori N. Neujmin

text: Hänen löytämikseen on merkitty 74 asteroidia, joista merkittävimpiä ovat Krimillä sijaitsevan terveyskylpylän Gaspran mukaan nimetty 951 Gaspra ja 762 Pulcova. Minor Planet Center kirjaa hänen löytönsä nimelle G. N. Neujmin, ja sukunimi esiintyy kirjallisuudessa siinä muodossa, mutta joissakin kielissä käytetään myös muotoja Neuymin ja Neuimin.


title: Grigori N. Neujmin

text: Hän löysi myös yksin tai yhdessä toisten kanssa muutamia säännöllisiä komeettoja, esimerkiksi 25D/Neujmin, 28P/Neujmin, 42P/Neujmin, 57P/du Toit-Neujmin-Delporte ja 58P/Jackson-Neujmin. Kuun kraatteri Neujmin on nimetty hänen kunniakseen, samoin asteroidi 1129 Neujmina.


title: Susut

text: Susut on etninen ryhmä, joka elää Guinean rannikkoseuduilla ja Sierra Leonen luoteisosassa. Susut puhuvat susu-jalunkan kieltä, joka kuuluu nigeriläis-kongolaisten kielten mandelaisten kielten haaraan.


title: Susut

text: Guineassa susuja on noin 20 % väestöstä. Joitain susuja löytyy myös Guinea-Bissausta. Vanhalla susun kielellä "Guinea" tarkoittaa naista, josta kyseisen maan nimikin on peräisin.


title: Dneprin taistelu

text: Dneprin taistelu (tunnetaan myös nimellä Alempi Dneprin offensiivi) oli toisessa maailmansodassa Neuvostoliiton ja Saksan joukkojen välinen taistelu Dneprin alueen hallinnasta Ukrainassa. Taistelu, jossa Neuvostoliiton Keskustan, Voronežin, Aro , Luoteen ja Etelän rintamien sotilaat kohtasivat saksalaiset, käytiin laajalla 1 400 kilometrin pituisella rintamalla yli neljän miljoonan sotilaan voimin. Taistelu käytiin 24. elokuuta – 23. joulukuuta 1943 puna-armeijan ylittäessä Dneprin kukistaen saksalaiset joen itäpuolella ja valtasivat neljän kuukauden aikana suuren osan läntistä Ukrainaa Kiova mukaan lukien luoden useita sillanpäitä. Myöhemmin puna-armeija aloitti Dneprin–Karpaattien offensiivin, jossa puna-armeija valtasi koko Länsi-Ukrainan alueen edeten syvälle Romaniaan.


title: Etelä-Ukrainan ydinvoimalaitos

text: Etelä-Ukrainan ydinvoimalaitos (, ) on Ukrainan Mykolajivin alueella, noin kaksi kilometriä Južnoukrajinskin kaupungin itäpuolella sijaitseva ydinvoimalaitos. Voimalaitosta operoi Ukrainan valtion Energoatom-yhtiö ().


title: Etelä-Ukrainan ydinvoimalaitos

text: Voimalassa oli vuoden 2014 huhtikuussa toiminnassa kolme nettosähköteholtaan 1000 megawatin VVER-1000-tyyppistä, venäläisvalmisteista painevesireaktoria. Reaktoriyksiköt kytkettiin sähköverkkoon vuosina 1982, 1985 ja 1989.


title: Etelä-Ukrainan ydinvoimalaitos

text: Etelä-Ukrainan ydinvoimalaitoksen länsipuolella on lauhdutusvettä varastoiva tekojärvi. Tekojärven lounaisreunalla on Tašlykin vesivoimalaitos, jolla esimerkiksi tuotetaan sähköä kulutushuippujen aikaan ja säädellään veden vaihtumista Etelä-Bug -jokeen tulvien vähentämiseksi. Vesivoimala toimii tyypillisesti öisin pumppuvoimalaitoksena, jolloin vähäisemmän sähköntarpeen aikaan Etelä-Bug -jokeen muutamia kilometrejä alempana sijaitsevan padon avulla varastoitua vettä nostetaan tekojärveen käytettäväksi sähköntuotantoon suuremman tarpeen aikaan päivällä. Tämä vesivoimala, samoin kuin alemmalla padolla oleva toinen vesivoimala liittyvät Etelä-Ukrainan ydinvoimalan voimalaitoskokonaisuuteen.


title: Etelä-Ukrainan ydinvoimalaitos

text: Kansainvälisen ydinenergiajärjestö IAEA:n mukaan Ukrainan neljällä ydinvoimalaitoksella tuotettiin vuonna 2013 noin 78 000 GWh sähköä, joka oli 43,6 prosenttia Ukrainan sähköntuotannosta tuona vuonna.


title: Trevor Philp

text: Trevor Philp (s. 1. toukokuuta 1992) on kanadalainen alppihiihtäjä, joka edustaa Banff Alpine Racers -seuraa.


title: Trevor Philp

text: Schladmingin MM-kilpailuissa 2013 Philp sijoittui pujottelussa 35:nneksi. Sotšin olympialaisissa 2014 hän sijoittui suurpujottelussa 25:nneksi. Vailin / Beaver Creekin MM-kilpailuissa 2015 Philp saavutti hopeaa joukkuekilpailussa ja oli 18:s sekä pujottelussa että suurpujottelussa.


title: Trevor Philp

text: Alppihiihdon maailmancupissa Philp kilpaili ensimmäisen kerran Adelbodenin pujottelussa tammikuussa 2012. Maailmancupin pisteille hän sijoittui ensimmäisen kerran Beaver Creekin suurpujottelussa joulukuussa 2013 oltuaan 30:s. Parhaimmillaan hän on sijoittunut 11:nneksi Beaver Creekin suurpujottelussa joulukuussa 2017.


title: Posse (televisiosarja)

text:
Posse on MTV3-kanavalla esitettävä suorana lähetettävä komediallinen talk show, joka alkoi lokakuussa 2014. Ohjelman juontajina viidennellä kaudella toimivat Jaakko Saariluoma, Viivi Pumpanen, Eric Savolainen, Juuso Karikuusi, Jarno Leppälä, HP Parviainen ja Kalle Lamberg.
Ensimmäisellä kaudella juontajina toimivat Aku Hirviniemi, Jaakko Saariluoma, HP Parviainen, Jarno Laasala, Jarno Leppälä ja Jukka Hildén. Toisella kaudella juontajana liittyi joukkoon Jenni Dahlman. Jukka ja Jarno eivät enää olleet studiossa jokaisessa jaksossa, koska he asuivat ulkomailla. Kolmannella kaudella Dahlmanin korvasivat Viivi Pumpanen ja Pirkka-Pekka Petelius. Neljännelle kaudelle Hirviniemen, Peteliuksen ja Hildénin korvasivat Eric Savolainen ja Juuso Karikuusi. Viidennellä kaudella Laasala ei ole enää mukana ja uutena juontajana aloitti Kalle Lamberg.


title: Posse (televisiosarja)

text: Yhtenä ohjelman osiona oli julkkiksien ja kolmannella kaudella tavallisten henkilöiden kanssa suoritettavat stunthaasteet. Muita ohjelmaosioita olivat muun muassa sätkyukko sekä suihkuralli.


title: Posse (televisiosarja)

text:
Ohjelman jokaisessa jaksossa esiintyy myös musiikkivieras jakson päätteeksi.
Kolmannella kaudella uutena ohjelmaosiona oli Musta laatikko. Viikoittain joku ohjelman juontajista joutui avaamaan laatikon ja suorittamaan sen sisällä olevan tehtävän.


title: Posse (televisiosarja)

text: Neljännellä kaudella katsojat saivat äänestää kahdesta emojista, kumman haasteen julkkisvieras joutui suorittamaan. Emoji antoi haasteesta vain vihjeen ja haasteen sisältö selvisi vasta äänestyksen loputtua.


title: Posse (televisiosarja)

text: Ohjelman ensimmäinen jakso esitettiin 3. lokakuuta 2014. Ensimmäistä jaksoa seurasi 537 000 katsojaa. Ohjelman katsojaluvut nousivat huomattavasti samaan aikaan Nelosella esitetyn suositun "Vain elämää" -ohjelman kolmannen kauden päättymisen jälkeen.


title: Posse (televisiosarja)

text: Kautta seurasi keskimäärin 613 000 katsojaa.


title: Posse (televisiosarja)

text: Ensimmäisen kauden päätteeksi ilmoitettiin, että ohjelma tulee jatkumaan toiselle kaudelle. Toinen kausi alkoi 18. syyskuuta 2015. Ohjelman uutena jäsenenä liittyi Jenni Dahlman. Kauden viimeinen jakso kuvattiin 20. marraskuuta 2015 suorana Espoo Metro Areenalta.


title: Posse (televisiosarja)

text: MTV tiedotti 4. maaliskuuta 2016, että Posse saa jatkoa kolmannelle kaudelle syksyllä 2016. Uusina kasvoina Jenni Dahlmanin tilalle ohjelmaan liittyvät Viivi Pumpanen ja Pirkka-Pekka Petelius. Aku Hirviniemi ei ollut mukana kauden viimeisissä suorissa lähetyksissä, koska joutui lääkärin määräyksestä lepoon.


title: Posse (televisiosarja)

text: MTV tiedotti toukokuussa 2017, että Posse saa jatkoa neljännelle tuotantokaudelle syksyllä 2017. Ohjelmaan liittyivät Hirviniemen, Peteliuksen ja Hildénin tilalle Eric ”Lakko” Savolainen ja Juuso ”Herbalisti” Karikuusi. Duudsonit olivat Roosa nauha kampanjan suunnittelijoita ja esittivät 31. lokakuuta 2017 Possen Roosa nauha-erikoisjakson.


title: Posse (televisiosarja)

text: MTV tiedotti maaliskuussa 2018, että Posse saa jatkoa viidennelle tuotantokaudelle syksyllä 2018. Kalle Lamberg liittyi ohjelmaan ja korvasi Laasalan.


title: Posse (televisiosarja)

text: "Possen" kuudes tuotantokausi esitetään keväällä 2019.


title: Character – miehen kuva

text: Character – miehen kuva (televisioesityksessä Miehen kuva, alkup. "Karakter") on Mike van Diemin ohjaama hollantilais-belgialainen draamaelokuva vuodelta 1997. Se perustuu Ferdinand Bordewijkin samannimiseen romaaniin vuodelta 1938. Suomessa sen teatteriensi-ilta oli 16.4.1999 ja ensiesitys televisiossa 28.1.2001 Yle TV1:ssä.


title: Character – miehen kuva

text: Elokuva on kertomus nuoresta miehestä (Fedja van Huêt) 1910–20-lukujen Rotterdamissa. Röyhkeän lakimiehen avioton lapsi kasvaa mykän äitinsä (Betty Schuurman) kodissa, jossa löytää kannustavaksi isähahmokseen alivuokralaismiehen (Hans Kesting). Poika suorittaa itsekin oikeustieteellisen tutkinnon ja raivaa tietään eteenpäin hienossa asianajotoimistossa. Lopulta hän on valmis selvittämään välit isänsä (Jan Decleir) kanssa.


title: Character – miehen kuva

text: Elokuva voitti 1998 parhaan ulkomaisen elokuvan Oscarin ja menestyi hyvin monien elokuvafestivaalien palkintojenjaossa.


title: Character – miehen kuva

text: Helsingin Sanomien Nyt-liitteessä Helena Ylänen harmittelee käsikirjoittajien liiallista kunnioitusta elokuvan pohjana olevaa romaania kohtaan, mutta pitää muun muassa kuvauspaikkojen valinnalla aikaansaadusta ”kopeasta synkkyydestä”. Allmovie-sivuston Tom Wiener näkee elokuvan yhdistävän dickensiläistä kerrontaa eksistentialistiseen maailmankuvaan. Hän pitää elokuvan vahvuutena julman isähahmon kuvaamista.


title: Budjettineuvos

text: Budjettineuvos on Suomessa sekä valtionhallinnossa esiintyvä virkanimike että henkilölle myönnettävä arvonimi.


title: Budjettineuvos

text: Budjettineuvokset ovat valtiovarainministeriön budjettiosastolla työskenteleviä virkamiehiä.


title: Budjettineuvos

text: "Budjettineuvos" on tasavallan presidentin myöntämä arvonimi, joka kuuluu 7. ryhmään. Arvonimestä maksettavan veron määrä on joko .


title: Budjettineuvos

text: Arvonimi myönnettiin ensimmäisen kerran vuonna 1980. Vuosien 1918–2013 aikana budjettineuvoksen arvonimi on myönnetty kahdelle henkilölle.


title: Eläinlääkintöneuvos

text: Eläinlääkintöneuvos on Suomessa tasavallan presidentin myöntämä arvonimi, joka kuuluu 7. ryhmään. Arvonimestä maksettavan veron määrä on joko .


title: Eläinlääkintöneuvos

text: Arvonimi myönnettiin ensimmäisen kerran vuonna 1949. Vuosien 1918–2013 aikana eläinlääkintöneuvoksen arvonimi on myönnetty 25 henkilölle.


title: Eräneuvos

text: Eräneuvos () on Suomessa tasavallan presidentin myöntämä arvonimi, joka kuuluu 7. ryhmään. Arvonimestä maksettavan veron määrä on joko . Arvonimi myönnettiin ensimmäisen kerran vuonna 1989.


title: Sarah Pardeller

text: Sarah Pardeller (s. 1. elokuuta 1988) on italialainen alppihiihtäjä.


title: Sarah Pardeller

text: Alppihiihdon maailmancupissa Pardeller kilpaili ensimmäisen kerran Lienzin pujottelussa joulukuussa 2009. Maailmancupin pisteille hän sijoittui ensimmäisen kerran Courchevelin pujottelussa joulukuussa 2013 oltuaan 20:s. Parhaimmillaan hän on sijoittunut maailmancupissa 15:nneksi Levin pujottelussa marraskuussa 2014.


title: Georgialainen kalligrafia

text: Georgialainen kalligrafia () on kalligrafian muoto ja georgian kielen taiteellista kirjoittamista käyttäen sen kolmea kirjaimistoa.


title: Georgialainen kalligrafia

text: Georgialla on satojen vuosien kalligrafian traditio. Alkuvuosisatojen käsin kirjoitetuista kirjoista on muodostunut kulttuurillinen ja kansallinen ilmiö Georgiassa. Kristinuskolla oli suuri rooli georgialaisen kirjallisuuden elämään Georgian ortodoksisen kirkon myötä. Kirkon munkit antoivat suurimman osan elämästään georgialaiselle kirjoitukselle luoden manuskriptejä sekä kaikki Georgian kansan historialliset dokumentit.


title: Georgialainen kalligrafia

text: Jokaisen vuoden huhtikuun 14. päivänä Georgiassa vietetään "georgian kielen päivää". Nykyään pidetään kalligrafian kilpailuja, joiden voittajat palkitaan Georgian kansallisen kalligrafian keskuksessa.


title: Georgialainen kalligrafia

text: Georgian kalligrafiaa tehtiin aktiivisesti myös muualla kuin Georgiassa.


title: Georgialainen kalligrafia

text: Georgialaiset loivat kalligrafisia, uskonnollisia, sekä oppineiden töitä seuraavissa paikoissa:


title: Georgialainen kalligrafia

text: Georgiassa Tao-Klardžeti, ollessaan maan kulttuurikeskus, tuotti mestareita niin georgialaiselle kalligrafialle, taiteelle, kirjallisuudelle, kuin arkkitehtuurillekin.


title: Badiarin kansallispuisto

text: Badiarin kansallispuisto on luonnonsuojelualue Guinean pohjoisosassa Senegalin rajalla. Rajan takana suojelualue jatkuu Niokolo-Koban kansallispuistona.


title: Badiarin kansallispuisto

text: Badiarin kansallispuisto on perustettu vuonna 2002. Sen pinta-ala on 284 300 ha. Puisto kuuluu Unescon Ihminen ja biosfääri-ohjelmaan.


title: Badiarin kansallispuisto

text: Monimuotoisen luontonsa takia puisto houkuttelee paljon matkailijoita. Siellä on seitsemän eri kasvillisuustyyppiä: tasanko, kukkulat, ruohosavanni, metsäsavanni, avoin metsä, galleriametsä ja ruohikkoiset suoalueet.


title: Badiarin kansallispuisto

text: Puistossa elää noin 80 eri lajia nisäkkäitä ja 330 lintulajia. Harvinaisiin kasvilajeihin kuuluvat "Cassia sieberiana" -puulaji ja "Combretum micranthum" -niminen pensas. Simpanssi on IUCN:n punaisella listalla uhanalainen. Harvinaisia lintulajeja ovat kattohaikara ja harmaapapukaijan lähisukulainen "Psittacus senegalensis".


title: Kalastusneuvos

text: Kalastusneuvos on Suomessa valtionhallinnon virkanimike maa- ja metsätalousministeriön kalastusosaston virkamiehille tai suomalainen arvonimi.


title: Kalastusneuvos

text: Kalastusneuvos on Suomessa tasavallan presidentin myöntämä arvonimi, joka kuuluu 7. ryhmään. Arvonimestä maksettavan veron määrä on joko .


title: Kalastusneuvos

text: Arvonimi myönnettiin ensimmäisen kerran vuonna 1982.


title: Kalastusneuvos

text: Kalastusneuvos oli myös entisen kalastushallituksen korkeiden virkamiesten virkanimike. Kalastushallituksen puheenjohtajana toimi ylijohtaja ja jäseninä kaksi kalastusneuvosta ja asessori.


title: Kulttuurineuvos

text: Kulttuurineuvos on Suomessa tasavallan presidentin myöntämä arvonimi, joka kuuluu 7. ryhmään. Arvonimestä maksettavan veron määrä on joko .


title: Kulttuurineuvos

text: Arvonimi myönnettiin ensimmäistä kertaa vuonna 2006.


title: Essad pašša Toptani

text: Essad pašša Toptani (n. 1864 Tirana, Albania – 13. kesäkuuta 1920 Pariisi, Ranska) oli albanialainen sotilas ja valtiomies, jolla oli merkittävä rooli Albanian itsenäisyyden alkuvaiheissa. Hän johti vuosina 1913–1914 keskistä Albaniaa vallassaan pitänyttä hallitusta ja toimi uudelleen Albanian hallituksen johdossa lokakuusta 1914 helmikuuhun 1916. Sen jälkeen hän katsoi olevansa Albanian pakolaishallituksen johtajana kuolemaansa asti. Hänet salamurhattiin hänen asuessaan maanpaossa Ranskassa.


title: Essad pašša Toptani

text: Essad kuului vanhaan albanialaiseen Toptanin sukuun, joka oli rikas ja vaikutusvaltainen. Hän liittyi jo nuorena Osmanien valtakunnan armeijaan ja toimi myöhemmin santarmipäällikkönä Janinassa. Essad pääsi sulttaani Abd-ul-Hamid II:n suosioon ja sai tältä ylennyksen prikaatinkenraaliksi. Hänet nimitettiin 1895 Janinan alueen komentajaksi ja 1897 hän sai paššan arvon. Essad liittyi salaa nuorturkkilaisiin ja vuoden 1908 vallankumouksen jälkeen hän edusti Albaniaa Turkin parlamentissa. Hän kuitenkin riitautui pian nuorturkkilaisten johdon kanssa, koska nämä eivät tukeneet hänen toivomaansa itsehallintoa Albanialle. Ensimmäisen Balkanin sodan puhjettua vuonna 1912 Essad kokosi albanialaisen vapaaehtoisjoukon ja toi sen Turkin armeijan tueksi Shkodërin kaupungin puolustamisessa Montenegron armeijaa vastaan. Kun kaupungin komentaja Hassan Riza bey salamurhattiin epäilyttävissä olosuhteissa tammikuussa 1913, Essad nimitettiin hänen tilalleen Shkodërin puolustuksen johtoon. Hän luovutti kaupungin 22. huhtikuuta 1913 montenegrolaisille sillä ehdolla, että hänen varuskuntansa saisi vapaasti poistua. Hänen arveltiin juonitelleen Turkin vihollisten kanssa päästäkseen näiden tuella valtaan Albaniassa.


title: Essad pašša Toptani

text: Toukokuussa 1913 Essad perusti Durrësiin oman hallituksensa, joka haastoi Vlorëen perustetun Albanian kansallisen hallituksen. Sen jälkeen hän ryhtyi myötäilemään Albanian kohtalosta päättäneitä suurvaltoja ja johti helmikuussa 1914 albaanivaltuuskuntaa, joka tarjosi Wiedin prinssi Vilhelmille Albanian kruunua. Saavuttuaan maaliskuun alussa Durrësiin Vilhelm nimitti Essadin ensimmäisen hallituksensa sisä- ja sotaministeriksi, ja hänestä tuli tosiasiassa hallituksen vahva mies. Essad juonitteli hallitusta vastaan päästäkseen itse hallitsijaksi, mutta kun hänet yhdistettiin Tiranassa puhjenneeseen kansannousuun, hän joutui jo 19. toukokuuta eroamaan ja pakenemaan Italiaan. Hän kykeni silti maanpaostakin käsin vaikuttamaan tapahtumiin Albaniassa. Kun ruhtinas Vilhelm joutui levottomuuksien vuoksi vuorostaan pakenemaan maasta syyskuun alussa, Essad palasi. Hänet nimitettiin 5. lokakuuta 1914 väliaikaisen hallituksen johtoon, mutta hänen valtansa ulottui vain osaan maata.


title: Essad pašša Toptani

text: Ensimmäisen maailmansodan aikana Essad auttoi Serbian armeijaa, joka vuoden 1915 lopussa joutui perääntymään Albanian kautta. Hän johti helmikuussa 1916 Dürresin puolustusta Itävalta-Unkarin armeijaa vastaan. Kun itävaltalaiset valtasivat kaupungin 26. helmikuuta, Essad pakeni jälleen maasta. Kun turkkilaiset tuomitsivat Essadin poissaolevana kuolemaan maanpetoksesta, hän asettui Salonikissa olleiden ranskalais–englantilaisten joukkojen suojaan ja loi oman pienen albaaniarmeijansa ympärysvaltojen tueksi. Hänen joukkonsa sijoitettiin Salonikin rintamalle Ohridjärven länsipuolelle. Salonikissa olleet Ranskan armeijan edustajat tunnustivat hänet Albanian pakolaishallituksen johtajaksi. Essad pyrki palaamaan valtaan Albaniassa maailmansodan jälkeen, mutta Italian hallitus sai sen estettyä. Sen jälkeen Essad oleskeli pääasiassa Pariisissa ja yritti saada Pariisin rauhankonferenssin ottamaan Albanian kysymyksen käsiteltäväkseen.


title: Essad pašša Toptani

text: Essadin murhasi Pariisissa Avni Rustemi -niminen albanialainen opiskelija, joka sanoi tehneensä sen hetken mielijohteesta Essadin Albanialle aiheuttamien ikävyyksien tuohduttamana. Ranskalainen oikeus vapautti hänet myöhemmin.


title: Expectations

text: Expectations on suomalaisen popyhtye Satin Circusin esikoisalbumi. Sony Music julkaisi albumin 14. helmikuuta 2014. Albumi nousi Suomen viralliselle albumilistalle kahdeksi viikoksi ja sen paras sijoitus oli 12. sija. 3. helmikuuta 2014 alkaneella viikolla albumi oli YleX-radiokanavan "Viikon albumi" ja sen kappaleet olivat ennakkoon kuultavissa kanavan verkkosivuilla.


title: Expectations

text: Albumin ensimmäinen single, "Emma", julkaistiin 24. huhtikuuta 2013. Kappaleesta on julkaistu Sami Joensuun Floridassa ohjaama musiikkivideo. Albumilta on julkaistu myös singlet "If You Love Me", syyskuussa 2013 sekä albumin nimikkoraita tammikuussa 2014.


title: Guy Sebastian

text: Guy Sebastian (s. 26. lokakuuta 1981 Klang, Selangor, Malesia) on australialainen laulaja. Hänen äitinsä on malesialainen ja isänsä englantilainen. Nuoruudessaan hän muutti perheensä kanssa Adelaideen, Australiaan. Hän voitti Australian Idolin ensimmäisen kauden vuonna 2003 ja teki levytyssopimuksen BMG:n kanssa. Hänen ensimmäinen singlensä, ”Angels Brought Me Here”, debytoi Australian singlelistan ykkössijalla. Joulukuussa 2003 julkaistua debyyttialbumia, "Just as I Am", myytiin kuusinkertaiseen platinalevyyn oikeuttava määrä. Yhteensä hän on julkaissut kuusi studioalbumia, joista viimeisimmän vuonna 2012.


title: Guy Sebastian

text: Sebastian edusti Australiaa vuoden 2015 Eurovision laulukilpailussa kappaleella ”Tonight Again”. Hän sijoittui 196 pisteellä viidenneksi.


title: Eleanor Helin

text: Eleanor Key Francis ”Glo” Helin (s. Francis; 19. marraskuuta 1932 – 25. tammikuuta 2009) oli yhdysvaltalainen astronomi. Hän oli NASAn Jet Propulsion Laboratoryn Near Earth Asteroid Tracking (NEAT) -ohjelman päätutkija. Hän jäi eläkkeelle 2002.


title: Eleanor Helin

text: Helin löysi yksin tai yhdessä toisen kanssa 872 asteroidia, esimerkiksi kaksi ensimmäistä Aten-asteroidia: 2062 Aten ja 2100 Ra-Shalom; Apollo-asteroidit 4660 Nereus, 4769 Castalia ym. useita Amor-asteroideja; kolme Troijalaista asteroidia, esimerkiksi 3240 Laocoon; ja 9969 Braille.


title: Eleanor Helin

text: Hän myös löysi yksin tai yhdessä toisen kanssa komeettoja, esimerkiksi säännölliset komeetat 111P/Helin-Roman-Crockett, 117P/Helin-Roman-Alu ja 132P/Helin-Roman-Alu.


title: Eleanor Helin

text: Helinin löytämäksi on merkitty kohde, joka nykyisin tunnetaan nimillä asteroidi 4015 Wilson-Harrington ja komeetta 107P/Wilson-Harrington. Vaikka Wilson ja Harrington tekivät löydön muutama vuosikymmen ennen häntä, heidän havaintonsa eivät todistaneet sen kiertorataa, vaan vasta Helinin havainto osoitti sen.


title: Eleanor Helin

text: Asteroidi 3267 Glo on nimetty hänen mukaansa ("Glo" oli Helinin lempinimi).


title: Eleanor Helin

text: Helin toimi aktiivisesti California Institute of Technologyssa ja Jet Propulsion Laboratoryssa planeettojen tutkimuksen ja tähtitieteen parissa yli kolmekymmentä vuotta. 1970-luvun alussa hän käynnisti Palomar Observatoryn Palomar Planet-Crossing Asteroid Surveyn (PCAS). Tämä ohjelma vastaa tuhansien kaiken tyyppisten asteroidien löytymisestä.


title: Eleanor Helin

text: Helin organisoi ja koordinoi 1980-luvulla International Near-Earth Asteroid Surveyn (INAS) ja edisti asteroideihin kohdistuvaa maailmanlaajuista kiinnostusta. Saavutuksistaan hän sai NASAn Exceptional Service Medalin.


title: Eleanor Helin

text: Johdettuaan lähes 25 vuotta PCAS-valokuvatutkimusohjelmaa Palomarista Helin keskittyi uuteen päivitettyyn Near Earth Asteroid Tracking (NEAT) etsintäohjelmaan. Hän oli ohjelman keskeinen tutkija toimien JPL:stä käsin. Hänelle myönnettiin vuonna 1997 JPL Award for Excellence. Hänelle myönnettiin myös NASAn Group Achievement Award for the NEAT Team.


title: Eleanor Helin

text: Joulukuusta 1995 toiminnassa ollut NEAT on ensimmäinen autonominen tarkkailuohjelma; paikalla ei ole JPL:n työntekijöitä, vaan ainoastaan JPL Sunspark -tietokone, joka ajaa tarkkailuohjelma öisin ja välittää datan aamulla JPL:lle, jossa työntekijät tarkistavat ja vahvistavat sen. NEAT on havainnut yli 26 000 kohdetta, esimerkiksi 31 Maan lähellä olevaa asteroidia, kaksi pitkäperiodista komeettaa ja ainutkertaisen kohteen 1996 PW, asteroidin (e = 0.99012940).


title: Eleanor Helin

text: Hänen puolisonsa oli Ronald P. ”Ron” Helin.


title: Kyle Fogg

text: Kyle Fogg (s. 27. tammikuuta 1990 Brea, Kalifornia) on yhdysvaltalainen koripalloilija, pelipaikaltaan takamies. Fogg on voittanut urallaan Saksan ja Suomen pääsarjojen korikuninkuudet ja D-liigan mestaruuden, ja hänet palkittiin vuonna 2014 Korisliigan vuoden ulkomaalaisvahvistuksena.


title: Kyle Fogg

text: Vuosina 2008–2012 Fogg edusti Arizonan yliopistoa, jossa oli viimeisellä kaudellaan joukkueen paras pisteidentekijä 13,7 pisteen keskiarvolla. Yliopistouransa jälkeen hän edusti NBA:n kesäliigassa Houston Rocketsia ja pelasi Rio Grande Valley Vipersissa NBA:n kehitysliigaa voittaen sen. Syksyllä 2013 Fogg oli mukana NBA-seura Denver Nuggetsin harjoitusleirillä, muttei päässyt pelaamaan NBA:han. Joulukuussa 2013 Fogg siirtyi ulkomaille, kun suomalainen Korikobrat teki hänen kanssaan sopimuksen loppukaudeksi. Sekavassa tilassa ollut ja huonosti pelannut Korikobrat nousi pääosin Foggin otteiden ansiosta pois putoamiskamppailusta muun muassa voittamalla sarjan kärkijoukkueita ja pelaamaan pudotuspelipaikasta. Fogg valittiin tammikuussa 2014 Korisliigan kuukauden pelaajaksi. Maaliskuussa Fogg teki ottelussa Kauhajoen Karhua vastaan 51 pistettä, mikä oli ensimmäinen yhden pelaajan 50 pisteen ylitys Korisliigaottelussa 11 vuoteen. Kauden päätteksi Foggista tuli sarjan korikuningas 26,97 pisteen keskiarvolla, ja hänet palkittiin Korisliigan vuoden ulkomaalaisvahvistuksena.


title: Kyle Fogg

text: Kaudeksi 2014–2015 Fogg siirtyi belgialaiseen Antwerp Giantsiin ja seuraavaksi kaudeksi saksalaiseen Eisbären Bremerhaveniin. Hän voitti Bundesligan korikuninkuuden.


title: Kyle Fogg

text: Kesäkuussa 2016 Fogg siirtyi Espanjan pääsarjajoukkue CB Málagaan.


title: Kaukuanjärvi

text: Kaukuanjärvi on keskikokoinen järvi Posion kunnan alueella Lapin läänissä. Se saa vetensä yläpuolisesta Livojärvestä Kirveskanavan kautta.


title: Norpas-festivaali

text: Norpas-festivaali on vuosittain elokuussa Taalintehtaalla Kemiönsaarella järjestettävä monitaiteellinen tapahtuma. Norpas järjestettiin ensimmäistä kertaa vuonna 2012.


title: Norpas-festivaali

text: Tapahtuman ohjelmisto koostuu konserteista, elävän musiikin säestämistä elokuvaesityksistä, taidetyöpajoista, kirjallisuustapahtumista, tanssi-, performanssi-, teatteri- ja sirkusesityksistä sekä taidenäyttelyistä. Festival Norpaksen ideana on olla tapahtuma, jossa on mahdollista kokea omaperäisiä taideproduktoita lajista ja tyylisuunnista riippumatta. Jos festivaalin ohjelmistossa näkyy eri taiteenalojen kirjo, myös kunkin taiteenalan sisällä on pyrkimys ennakkoluulottomuuteen ja rajattomuuteen. Norpas ei määrittele itseään kapeasti jonkin taiteenalan tai tyylin foorumiksi, vaan avoimeksi, populaariksi, vapaaksi kulttuurifestivaaliksi


title: Norpas-festivaali

text: Festivaalin järjestäjänä toimii taiteilijoiden, kulttuurin ammattilaisten ja opiskelijoiden ryhmittymä sekä Norpas ry, ja se on syntynyt yhdessä tekemisen ja taiteen innoittavasta voimasta. Festivaalin esikuvana on toiminut kulttuuriyhdistys OKNO:n alkutaipaleellaan Espanjan Portboussa järjestämä Surpas Festivaali. Nykyisenä toimintamuotona OKNO:lla on Nook-kulttuuritalon ylläpitäminen Barcelonassa ja Norpas ry toimii tiiviissä yhteistyössä tämän kanssa. Yhteistyö tuottaa molemminpuolista kulttuurivaihtoa ja suhteita kansainvälisiin artistiverkostoihin.


title: Norpas-festivaali

text: Norpaksessa ovat esiintyneet muiden muassa Compañía Kaari Martin, Heikki Laitinen, Kimmo Pohjonen, Pentti Hildén & Janne Lehtinen, Alcoholic Atheists duo, Karvainen totuus, Paolo Angeli, El Fofo, Mopo, Ismo Alanko, Andrew Ashimba, Teho Majamäki, Yrjänä Sauros, Tapani Rinne, Hyperpotamus, Pekko Käppi, Iiris Kaasinen kvartetti ja Lau Nau.


title: Norpas-festivaali

text: Festivaalin kuvataiteilijoita ovat olleet mm. Kuutti Lavonen, Marjo Levlin, Sirkka-Liisa Konttinen, Kristoffer Albrecht, Maija Albrecht, Magi Viljanen, Jouko Ollikainen, Sanni Seppo ja Johanna Turunen. Monipolisuutta festivaaleille ovat tuoneet Taalintehtaan luontopolun ympäristön tanssiesitykset Marianne Petterssin johdolla, performanssitaide mm. Javier Manjarres ja muotinäytös ITE collection.


title: Ismail Qemali

text: Ismail Qemali (16. tammikuuta 1844 Vlorë, Albania – 24. tammikuuta 1919 Perugia, Italia) oli Albanian kansallisen liikkeen johtaja, Albanian valtion perustaja ja sen ensimmäisen hallituksen johtaja vuosina 1912–1914.


title: Ismail Qemali

text: Qemali kuului albanialaiseen aatelissukuun. Hän pyrki aluksi luomaan virkauran Ottomaanien valtakunnan palveluksessa ja toimi useiden kaupunkien pormestarina eri puolilla Balkania. Edistyksellisen suurvisiiri Midhat paššan syrjäyttämisen jälkeen Qemali joutui olemaan jonkin aikaa karkotettuna Anatoliaan, mutta myöhemmin sulttaani nimitti hänet Beirutin kuvernööriksi. Jouduttuaan uudelleen epäsuosioon hän pakeni vuonna 1900 maasta ja asui sen jälkeen kahdeksan vuotta ulkomailla. Vuoden 1908 nuorturkkilaisten vallankumouksen myötä hän palasi ja hänet valittiin Turkin uuteen parlamenttiin. Sittemmin hän kuitenkin omistautui albaaninationalismille.


title: Ismail Qemali

text: Qemali johti Vlorëssa kokoontunutta Albanian kansalliskokousta, joka laati 28. marraskuuta 1912 annetun Albanian itsenäisyysjulistuksen. Vlorën kokous myös valitsi hänet Albanian ensimmäisen hallituksen johtajaksi. Qemalin johtama väliaikainen hallitus istui tammikuuhun 1914 asti, mutta sinä aikana Albania ajautui sisäiseen sekasortoon. Ensimmäisen maailmansodan aikana Qemali asui maanpaossa Pariisissa. Soda jälkeen hän yritti palata Italian kautta Albaniaan, mutta Italian hallitus esti häntä poistumasta maasta. Hän kuoli asuessaan perugialaisessa hotellissa.


title: Ismail Qemali

text: Qemalin kuva on nykyään 500 Albanian lekin setelissä.


title: Liikuntaneuvos

text: Liikuntaneuvos on Suomessa tasavallan presidentin myöntämä arvonimi, joka kuuluu 7. ryhmään. Arvonimestä maksettavan veron määrä on joko .


title: Liikuntaneuvos

text: Arvonimi myönnettiin ensimmäisen kerran vuonna 1979. Vuosien 1918–2013 aikana liikuntaneuvoksen arvonimi on myönnetty 101 henkilölle.


title: S/2011 J 1

text: S/2011 J 1 on Jupiterin retrogradiseen suuntaan kiertävä, epäsäännöllinen kuu. Se on pieni ja siitä tiedetään vain vähän toistaiseksi.


title: Lääkintöneuvos

text: Lääkintöneuvos on Suomessa tasavallan presidentin myöntämä arvonimi, joka kuuluu 7. ryhmään. Arvonimestä maksettavan veron määrä on joko .


title: Lääkintöneuvos

text: Arvonimi myönnettiin ensimmäisen kerran vuonna 1919. Vuosien 1918–2013 aikana lääkintöneuvoksen arvonimi on myönnetty 299 henkilölle.


title: Maanmittausneuvos

text: Maanmittausneuvos on Suomessa tasavallan presidentin myöntämä arvonimi, joka kuuluu 7. ryhmään. Arvonimestä maksettavan veron määrä on joko .


title: Maanmittausneuvos

text: Arvonimi myönnettiin ensimmäisen kerran vuonna 1977. Vuosien 1918–2013 aikana maanmittausneuvoksen arvonimi on myönnetty 36 henkilölle.


title: Juhlat (elokuva)

text: Juhlat ("Festen") on Thomas Vinterbergin ohjaama tanskalainen draamaelokuva vuodelta 1998. Se oli ensimmäinen elokuvanteon yksinkertaisuutta ja luonnollisuutta korostavia Dogma 95 -periaatteita noudattanut elokuva. Tarina kertoo perheen isän 60-vuotisjuhlista, joissa aikuinen poika yllättäen onnittelupuheessaan paljastaa tämän käyttäneen häntä ja hänen itsemurhan tehnyttä kaksossisartaan seksuaalisesti hyväksi lapsina.Elokuvan idea perustui Vinterbergin kuulemaan radio-ohjelmaan, jossa tuntematon soittaja kertoi samanlaisesta tapauksesta. Vinterberg pyysi ystäväänsä Mogens Rukovia kirjoittamaan sen pohjalta käsikirjoituksen uhrin näkökulmasta. Myöhemmin kuitenkin ilmeni, ettei soittajan kertoma tarina ollut totta.


title: Juhlat (elokuva)

text: Dogma 95 -julistuksen periaatteiden mukaisesti elokuva kuvattiin tavallisille MiniDV-kaseteille kuluttajakäyttöön tarkoitetulla pienellä Sony Handycam -videokameralla. Vinterberg paljasti myöhemmin rikkoneensa Dogma-sääntöjä peittämällä yhden kuvauspaikan ikkunan paremman valaistuksen aikaansaamiseksi. Kuvauspaikkana oli Skjoldenæsholmin linna Ringstedissä, 60 kilometriä Kööpenhaminasta länteen.


title: Juhlat (elokuva)

text: Thomas Vinterberg sai "Juhlista" tuomariston palkinnon Cannesin elokuvajuhlilla ja oli ehdokkaana myös Kultaisen palmun saajaksi. Elokuva oli ehdolla vuoden parhaaksi vieraskieliseksi elokuvaksi muun muassa Bafta- ja Golden Globe- tapahtumissa ja sai palkintoja useilla elokuvafestivaaleilla ympäri maailmaa.


title: Juhlat (elokuva)

text: Eräät elokuvan näyttelijöistä toteuttivat tarinasta myös teatterinäytelmän, joka on tuotettu näyttämölle useissa teattereissa eri maissa.


title: Juhlat (elokuva)

text: "The New York Timesin" kriitikot valitsivat "Juhlat" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Metsätalousneuvos

text: Metsätalousneuvos on Suomessa tasavallan presidentin myöntämä arvonimi, joka kuuluu 7. ryhmään. Arvonimestä maksettavan veron määrä on joko .


title: Metsätalousneuvos

text: Arvonimi myönnettiin ensimmäisen kerran vuonna 1991. Vuosien 1918–2013 aikana metsätalousneuvoksen arvonimi on myönnetty 30 henkilölle.


title: Poliisineuvos

text: Poliisineuvos on Suomessa eräiden korkeiden poliisin virkamiesten virkanimike. Se on myös arvonimi.


title: Poliisineuvos

text: Poliisineuvos on eräiden korkeiden poliisivirkamiesten virka-arvo. Esimerkiksi keskusrikospoliisin päällikkö on poliisineuvos.


title: Poliisineuvos

text: Poliisineuvos on tasavallan presidentin myöntämä arvonimi, joka kuuluu 7. ryhmään. Arvonimestä maksettavan veron määrä on joko .


title: Poliisineuvos

text: Arvonimi myönnettiin ensimmäisen kerran vuonna 1970. Vuosien 1918–2013 aikana poliisineuvoksen arvonimi on myönnetty kahdeksalle henkilölle.


title: Pääkonsuli (arvonimi)

text: Pääkonsuli () on Suomessa tasavallan presidentin myöntämä arvonimi, joka kuuluu 7. ryhmään. Arvonimestä maksettavan veron määrä on joko .


title: Pääkonsuli (arvonimi)

text: Arvonimi myönnettiin ensimmäisen kerran vuonna 1921 lähetystösihteeri Hjalmar Göösille. Vuosien 1918–2016 aikana pääkonsulin arvonimi on myönnetty 46 henkilölle.


title: Satamaneuvos

text: Satamaneuvos on Suomessa tasavallan presidentin myöntämä arvonimi, joka kuuluu 7. ryhmään. Arvonimestä maksettavan veron määrä on joko .


title: Satamaneuvos

text: Arvonimi myönnettiin ensimmäisen kerran vuonna 1985. Vuosien 1918–2013 aikana satamaneuvoksen arvonimi on myönnetty kahdeksalle henkilölle.


title: Verotusneuvos

text: Verotusneuvos on Suomessa tasavallan presidentin myöntämä arvonimi, joka kuuluu 7. ryhmään. Arvonimestä maksettavan veron määrä on joko .


title: Verotusneuvos

text: Arvonimi myönnettiin ensimmäisen kerran vuonna 1944. Vuosien 1918–2013 aikana verotusneuvoksen arvonimi on myönnetty seitsemälle henkilölle.


title: Nuorisoasiainneuvos

text: Nuorisoasiainneuvos on Suomessa tasavallan presidentin myöntämä arvonimi, joka kuuluu 7. ryhmään. Arvonimestä maksettavan veron määrä on joko .


title: Nuorisoasiainneuvos

text: Arvonimi myönnettiin ensimmäisen kerran vuonna 2006. Vuosien 1918–2013 aikana nuorisoasiainneuvoksen arvonimi on myönnetty viidelle henkilölle.


title: Huviretki painajaisiin (elokuva)

text: Huviretki painajaisiin ("La Classe de neige") on Claude Millerin ohjaama ranskalainen draamaelokuva vuodelta 1998. Elokuva perustuu Emmanuel Carrèren suomeksikin julkaistuun samannimiseen romaaniin.


title: Huviretki painajaisiin (elokuva)

text: Elokuva kertoo ylisuojelevan isän kymmenvuotiaasta arasta pojasta talvisessa leirikoulussa Alpeilla, jossa hän turvautuu mielikuvituksensa tuottamiin valheisiin saadakseen hyväksyntää tovereiltaan. Pojan näkemiin ja kuulemiin ikäviin tapauksiin perustuvat painajaisunet pahentavat tilannetta, kun leirikoulun lähistöllä aletaan etsiä kadonnutta samanikäistä poikaa. Lopulta todellisuus osoittautuu vielä pojan painajaisiakin julmemmaksi, mutta tarinan loppuratkaisu jää jonkin verran avoimeksi.


title: Huviretki painajaisiin (elokuva)

text: "Huviretki painajaisiin" jakoi tuomariston palkinnon vuoden 1998 Cannesin elokuvajuhlilla tanskalaisen dogma-elokuvan "Juhlat" kanssa.


title: Työsuojeluneuvos

text: Työsuojeluneuvos on Suomessa tasavallan presidentin myöntämä arvonimi, joka kuuluu 7. ryhmään. Arvonimestä maksettavan veron määrä on joko .


title: Työsuojeluneuvos

text: Arvonimi myönnettiin ensimmäisen kerran vuonna 2007. Vuosien 1918–2013 aikana työsuojeluneuvoksen arvonimi on myönnetty kahdelle henkilölle.


title: Stardust (Mollyn albumi)

text: Stardust on Suomen ensimmäisen "The Voice Kids" -laulukilpailun voittajan, Mollyn esikoisalbumi. Universal Music julkaisi albumin 11. huhtikuuta 2014.


title: Stardust (Mollyn albumi)

text: Albumin ensimmäinen single, "If I Ever Grow Up", ja sen Kuala Lumpurissa kuvattu musiikkivideo julkaistiin heti "The Voice Kidsin" finaalin jälkeen marraskuussa 2013. Toinen single, "Maybe I Love You", julkaistiin loppuvuodesta 2013 ja se nostettiin myös YleX:n soittolistalle. Maaliskuun lopussa 2014 julkaistiin albumin kolmas single, "Half Life", jonka on tehnyt yhteistyössä suomalainen Nalle Ahlstedt sekä tanskalaiset Philip Halloun ja Julia Fabrin.


title: Daniel O’Connell

text: Daniel O’Connell (6. elokuuta 1775 Carhan, lähellä Cahersiveenia, Kerryn kreivikunta, Irlanti – 15. toukokuuta 1847 Genova, Sardinian kuningaskunta) oli irlantilainen lakimies ja poliitikko, joka toimi irlantilaisten oikeustaistelun johtajana 1800-luvun alkupuolella. Hän kamppaili vuosien ajan varsinkin katolisten emansipaation sekä Irlannin ja Ison-Britannian välisen valtiounionin kumoamisen puolesta. Ensimmäisessä kamppailussa hän saavutti merkittävän läpimurron vuonna 1829, kun katolisten virkakielto kumottiin, mutta kamppailu unionin kumoamisen puolesta ei johtanut tuloksiin.


title: Daniel O’Connell

text: O’Connell tunnetaan Irlannissa lempinimellä "The Liberator", ”vapauttaja”. Hänen periaatteisiinsa kuului poliittisen väkivallan välttäminen ja lain kunnioittaminen.


title: Daniel O’Connell

text: Useat O’Connellin suvun jäsenet olivat palvelleet 1700-luvulla Ranskan armeijassa. O’Connell itse kävi katolista koulua Ranskan Douaissa, mutta lähti maasta Ranskan vallankumouksen puhjettua. Hän opiskeli lakia Lontoossa ja valmistui vuonna 1798 asianajajaksi. O’Connell osasi muuttaa esiintymisensä oikeussaleissa poliittiseksi agitaatioksi Irlannin asian puolesta. Hän oli liittynyt 1797 vallankumoukselliseen Society of United Irishmen -järjestöön, mutta kieltäytyi osallistumasta vuoden 1798 Irlannin kapinaan. Hän vastusti julkisesti vuoden 1801 alussa voimaan astunutta unionilakia, joka yhdisti Irlannin muodollisesti Isoon-Britanniaan ja lakkautti samalla Irlannin parlamentin. O’Connell vaati tämän jälkeen Ison-Britannian parlamenttia kumoamaan katolisten vastaisen lainsäädännön, jotta se voisi edustaa myös katolisia irlantilaisia. Kamppailua tämän asian puolesta oli aiemmin johtanut protestanttinen poliitikko Henry Grattan, mutta hän kuoli vuonna 1820.


title: Daniel O’Connell

text:
O’Connellista tuli pian merkittävä kansanjohtaja. Hän vastusti lukuisia Ison-Britannian hallituksen esittämiä suunnitelmia, joissa katolisten oikeuksia olisi lisätty vastineeksi siitä, että Englannin kuningas saisi veto-oikeuden katolisten piispojen nimityksiin. O’Connell sai myös Irlannin katoliset prelaatit tukemaan linjaansa. Pysyvien katolisten poliittisten järjestöjen perustaminen oli kiellettyä, mutta O’Connell sai järjestettyä paljon suuria kansankokouksia ja kerättyä adresseja, joissa vaadittiin katolisten emansipaatiota. Toukokuussa 1823 hän perusti Richard Lalor Sheilin kanssa toimintansa välineeksi Catholic Association -nimisen yhdistyksen. Alkujaan yhdistyksen päätarkoitus oli kerätä varoja katolisten emansipaatiota kannattavien protestanttisten ehdokkaiden vaalikampanjoiden tukemiseen, mutta vuonna 1824 O’Connell päätti muuttaa sen uudentyyppiseksi joukkoliikkeeksi. Kun jäsenmaksu oli ollut alkujaan yhden guinean vuodessa, se alennettiin nyt yhteen pennyyn kuukaudessa, jonka keräämisestä huolehtivat seurakuntien papit. Näin vähävaraiset talonpojatkin saattoivat liittyä Catholic Associationiin. Juuri alempien yhteiskuntaluokkien ja papiston mukaan saaminen muodostui liikkeen menestyksen pohjaksi. Brittiviranomaiset yrittivät lakkauttaa separatistiseksi pelätyn järjestön vuonna 1825, mutta O’Connell perusti sen uudelleen vain neljää kuukautta myöhemmin ja laati sille säännöt, joissa korostettiin lain noudattamista joka tilanteessa. Järjestön toiminta levisi kaikkialle Irlantiin, se sai kirkon ja älymystön tuen ja siihen liittyi lopulta niin paljon jäseniä, etteivät viranomaiset voineet enää lakkauttaa sitä.
Catholic Association alkoi vaikuttaa myös parlamenttivaaleihin vuodesta 1826 alkaen kannustamalla pientalonpoikia äänestämään itsenäisesti eikä suurmaanomistajien tahtoa myötäillen, kuten siihen saakka oli ollut tapana. Vuodesta 1828 järjestön kampanja suuntautui toryjen ehdokkaita vastaan, sillä Ison-Britannian toryhallituksen tiedettiin vastustavan katolisten emansipaatiota. Kesäkuussa 1828 O’Connell asettui ehdolle parlamenttiin Claren kreivikunnassa järjestetyssä täytevaalissa. Katolisuutensa vuoksi hänellä ei ollut oikeutta toimia alahuoneen jäsenenä, mutta se ei estänyt ehdokkuutta vaaleissa. Kun O’Connell voitti tory-vastaehdokkaansa suurella enemmistöllä, pääministeri lordi Wellington ja hänen hallituksensa tajusivat katolisia sortavien lakien kumoamisen välttämättömäksi, sillä muuten Irlannissa uhkaisi uusi kapinaliike. Wellington määräsi sisäministeri Robert Peelin valmistelemaan lain, joka kumoaisi vanhan Test Actin ja antaisi katolisille tasavertaiset kansalaisoikeudet. Peel totteli, vaikka hän oli ollut johtavia katolisten emansipaation vastustajia. Vuonna 1829 säädetty Catholic Emancipation Act -laki salli katolisille pääsyn parlamenttiin ja useimpiin valtion virkoihin. Voitettuaan Claressa vuonna 1830 järjestetyn uusintavaalin ilman vastaehdokasta O’Connell pääsi ottamaan paikkansa parlamentissa. Välttääkseen jatkossa samanlaiset harmit Ison-Britannian hallitus muutti vaalilakia siten, että useimmat Irlannin pientalonpojat menettivät äänioikeutensa.


title: Daniel O’Connell

text: Parlamentissa O’Connell aloitti kampanjan Wellingtonin tory-hallitusta vastaan, koska hänen mielestään se kohteli Irlantia epäoikeudenmukaisesti. Hän jatkoi arvostelua myös Charles Greyn whig-hallituksen aikana. Autettuaan vuonna 1835 Robert Peelin hallituksen kaatamisessa O’Connell teki liiton (nk. ”Lichfield Housen sopimus”) valtaan palanneiden whigien kanssa. Hän lupasi Irlannin pysyvän rauhallisena, mikäli hallitus toteuttaisi siellä toivottuja uudistuksia. O’Connell tukijoineen auttoi pitämään pystyssä vuosina 1835–1841 istunutta lordi Melbournen whig-hallitusta, jonka enemmistö parlamentissa oli heikko. 1830-luvun whig-hallitukset toteuttivatkin Irlannissa joitain merkityksellisiä sosiaalisia uudistuksia. O’Connell toivoi erityisesti kymmenysjärjestelmän muuttamista, sillä se pakotti Irlannin katoliset rahoittamaan valtionkirkon asemassa ollutta anglikaanista Irlannin kirkkoa. Kymmenysten perimistä vähävaraisilta kevennettiin, mutta järjestelmä itsessään säilyi. O’Connell oli vuosina 1841–1842 Dublinin pormestari ("Lord Mayor").


title: Daniel O’Connell

text:
Vuoteen 1839 mennessä O’Connell oli menettänyt uskonsa myös whig-hallituksiin. Hän oli nyt vakuuttunut, että Irlannin epäkohdat voitaisiin korjata vain itsehallinnon avulla. Vuonna 1840 O’Connell perusti uuden järjestön, Repeal Associationin, jonka tavoitteena oli Irlannin ja Ison-Britannian vuoden 1801 unionin kumoaminen ("repeal"), ja joka toimi samankaltaisella periaatteella kuin Catholic Association aiemmin. Kun toryt vuonna 1841 palasivat valtaan Robert Peelin johdolla, O’Connell menetti vaikutusvaltansa parlamentissa ja päätti jälleen turvautua joukkoliikkeeseen. Ajatus unionin purkamisesta oli kuitenkin briteille paljon vastenmielisempi kuin katolisten emansipaatio oli ollut, eikä Peelin hallituksella ollut vähäisintäkään aikomusta taipua tässä kysymyksessä. Vuonna 1843 O’Connell jättäytyi pois parlamentista ja omistautui suurten joukkokokousten järjestämiselle Irlannissa osana kumoamiskampanjaansa. Suuret ”hirviökokoukset” ("monster meetings") pidettiin usein Irlannin historian kannalta symbolisesti tärkeillä paikoilla. Kun O’Connell oli lokakuussa 1843 kutsunut koolle suuren kokouksen Clontarfiin lähelle Dublinia, britit kielsivät sen järjestämisen vain muutaman tunnin varoitusajalla ja lähettivät paikalle sotajoukkoja ja tykistöä. O’Connell halusi aina pitää kiinni laillisuudesta ja pelkäsi myös verilöylyä, joten hän peruutti kokouksen viime hetkellä. Monet irlantilaisnationalistit tulkitsivat tämän henkiseksi antautumiseksi ja se vähensi huomattavasti O’Connellin vaikutusvaltaa Irlannissa.
Lopulta O’Connell pidätettiin eräässä kokouksessa pitämiensä jyrkkien puheiden vuoksi ja kesäkuussa 1844 hänet tuomittiin kansankiihotuksesta sakkoihin sekä vuodeksi vankeuteen. Hän tosin joutui istumaan vankilassa vain kolme kuukautta, sillä sen jälkeen ylähuone kumosi tuomion oikeusprosessissa tapahtuneen muotovirheen vuoksi. O’Connellin terveys heikkeni vankilatuomion jälkeen. Samaan aikaan Irlannin kansallisen liikkeen johto alkoi siirtyä radikaalimmalle Nuori Irlanti -ryhmälle. Nuoren Irlannin johtajat ja heidän julkaisemansa "The Nation" -lehti olivat 1840-luvun alussa olleet O’Connellin merkittäviä tukijoita, mutta vuonna 1845 he riitautuivat O’Connellin kanssa Irlannin korkeakouluja koskeneessa kysymyksessä ja erosivat sen myötä repeal-liikkeestä. O’Connellin mielestä oppilaitokset piti erotella katolisiin ja protestanttisiin. Sekulaaria ja yhtenäistä kansakuntaa toivoneet Nuoren Irlannin johtajat pitivät tätä vahingollisena.


title: Daniel O’Connell

text: O’Connell kuoli vuonna 1847 Genovassa Italiassa. Kuollessaan hän oli jo syrjäytynyt Irlannin kansallisen liikkeen johdosta. Hänet haudattiin kuoltuaan Irlannin Glasneviniin. Hänen sydämensä haudattiin hänen viimeisen toiveensa mukaisesti Sant’Agata dei Gotin kirkkoon Roomassa.


title: Daniel O’Connell

text: O’Connellin mukaan on nimetty Dublinin pääkatu O’Connell Street, joka sai nykyisen nimensä 1924. Kadun toisessa päässä on 1882 valmistunut O’Connellin muistomerkki.


title: Daniel O’Connell

text: O’Connellin kuva oli vuosina 1992–2002 käytössä olleessa kahdenkymmenen Irlannin punnan setelissä.


title: Neptunuksen tutkimus

text: Neptunuksen löysi Johann Gottfried Galle 23. syyskuuta 1846 Berliinin observatoriossa. Planeettaa on tutkittu lähietäisyydeltä vain Voyager 2 -avaruusluotaimella, joka lensi planeetan ohi 25. elokuuta 1989. Neptune Orbiter -luotainta kaavailtiin, mutta hanke on peruuntunut.


title: Laamanni (arvonimi)

text: Laamannin nimi ja arvo () on nykyisin Suomessa tasavallan presidentin myöntämä arvonimi, joka kuuluu 5. ryhmään. Arvonimestä maksettavan veron määrä on joko .


title: Laamanni (arvonimi)

text: Laamanninoikeudet lakkautettiin Suomessa vuonna 1868. Tämän jälkeen laamannin arvo oli käytössä vain ansioituneille tuomareille ja lakimiehille myönnettävänä arvonimenä.


title: Laamanni (arvonimi)

text: Suomen itsenäisyyden aikana arvonimi myönnettiin ensimmäisen kerran vuonna 1919. Vuosina 1918–2013 laamannin arvonimi on myönnetty 95 henkilölle.


title: Laamanni (arvonimi)

text: Luettelossa on Suomen itsenäisyyden aikana myönnetyt laamannin arvonimet.


title: Laamanni (arvonimi)

text: Yllä olevan lähteistetyn ja numeroidun luettelon lisäksi on todennäköistä, että lääninsihteeri Karl Ottelinille on myönnetty laamannin arvo vuonna 1920.


title: Lentopallon Mestaruusliigakausi 2013–2014

text: Lentopallon Miesten Mestaruusliigakausi 2013–2014 käynnistyi perjantaina 4. lokakuuta 2013. Runkosarja saatiin päätökseen 16. maaliskuuta 2014. Naiset aloittivat runkosarjansa 12. lokakuuta 2013 ja viimeinen kierros pelattiin 22. helmikuuta 2014. Pudotuspeleihin selvisi miesten sarjasta kahdeksan ja naisten sarjasta kuusi parasta.


text: Miesten Mestaruusliigassa olivat oikeutettuja jatkamaan samat joukkueet kuin edelliselläkin kaudella, mutta Muuramen Lentopallo päätti luopua liigapaikastaan kunnan asettamien korkeiden salivuoromaksujen vuoksi. Tampereen Isku-Volley otti käyttöönsä seuran perinteisen nimen Rantaperkiön Isku.


text: Naisten liigassa oli kahdeksan joukkuetta ja runkosarjassa pelasi lisäksi Kuortaneen valmennuskeskuksen tyttöjen joukkue. Virolaisia joukkueita ei enää ollut mukana.


text: Liigassa pelattiin 11 joukkueen kolminkertainen runkosarja, yhteensä 30 ottelua joukkuetta kohden.


text: Runkosarjan kahdeksan parasta selviytyi pudotuspeleihin. Runkosarjassa sijoille 1-3 sijoittuneet joukkueet saivat valita sijoituksensa mukaisessa järjestyksessä puolivälierävastustajansa runkosarjan 5- 8 sijoittuneista joukkueista välittömästi runkosarjan jälkeen pidettävässä tilaisuudessa. Puolivälierät pelattiin kolmesta voitosta, välierät ja finaalit neljästä. Pronssiottelut pelattiin kahdesta voitosta.


text: Runkosarjassa sijalle 11 päätynyt joukkue pelasi pudotuspelit paras viidestä -systeemillä 1-sarjan loppuottelun häviäjän kanssa. Kotiedun sai liigan 11. sijalle päätynyt joukkue. Liigakarsinnan pudotuspeliparin voittaja sai oikeuden anoa liigapaikkaa kaudelle 2014 - 2015. 1-sarjan finaalin voittaja sai vastaavasti suoraan oikeuden anoa liigapaikkaa kaudelle 2014 – 2015.


text: Naisten Mestaruusliigan joukkuemäärä nousi kaudeksi yhdeksään joukkueeseen, kun Kuortaneen valmennuskeskuksen joukkue tuli mukaan.


text: Naisten liigassa pelattiin kolminkertainen runkosarja (21 ottelua) sekä ottelut Kuortaneen valmennuskeskusjoukkuetta vastaan liigahallituksen erikseen määrittelemällä tavalla - Kuortane kohtasi kaikki joukkueet kahdesti kotonaan (peräkkäisinä päivinä) ja kerran vieraissa. Runkosarjan kolmannella kierroksella noudatettiin liigahallituksen hyväksymää sarjakaavioita edelliskauden sarjasijoitukseen perustuen kotiotteluiden määrän, otteluparien ja viimeisen kierroksen otteluparien suhteen.Runkosarjassa sijoille 1 - 2 päätyneet joukkueet selviytiyvät suoraan välieriin ja sijoille 3 - 6 päätyneet joukkueet pelasivat puolivälierät paras kolmesta -menetelmällä pääsystä välieriin. Puolivälierien voittajat sekä runkosarjan 1. ja 2. pelasivat välierät (paras seitsemästä), välierien häviäjät pronssiottelut (paras kolmesta) ja voittajat finaalit (paras seitsemästä).


text: Runkosarjassa sijalle 8. päätynyt joukkue pelasi pudotuspelit (paras viidestä) 1-sarjan loppuottelun häviäjän kanssa. Kotiedun sai liigan 8. sijalle päätynyt joukkue. Liigakarsinnan pudotuspeliparin voittaja sai oikeuden anoa liigapaikkaa kaudelle 2014 - 2015. 1-sarjan finaalin voittaja sai vastaavasti suoraan oikeuden anoa liigapaikkaa kaudelle 2014 – 2015.


text:
Vammalan Lentopallo
Päävalmentaja: Ugis KrastinsLP Viesti Salo


text: 22. huhtikuuta Mestaruusliigan hallitus totesi, että Rantaperkiön Isku ja Kuusamon Pallo-Karhut sekä Vampulan Urheilijat voidaan katsoa Mestaruusliigakelpoisiksi. Lisäselvitysten jälkeen LiigaSärkät, jolle Särkät Volley siirsi liigapaikkansa, katsottiin liigakelpoiseksi 28. huhtikuuta.


text: Saimaa Volleyn toiminta päättyi kauden 2013–2014 jälkeen ja Keski-Savon Paterilta vuokralla olleen liigapaikan perii LEKA Volley Kuopiosta.


title: S/2004 S 13

text: S/2004 S 12 on pienehkö Saturnuksen kuu. Sen löysivät 4. toukokuuta 2005 Scott S. Sheppard, David C. Jewitt, Jan Kleyna ja Brian G. Marsden kuvista, jotka oli otettu 12. joulukuuta 2004 - 9. maaliskuuta 2005 välisenä aikana. Se kuuluu viikinkiryhmään, jotka kiertävät Saturnusta retrogradisesti eli planeetan pyörimissuuntaan nähden vastakkaiseen suuntaan.


title: S/2004 S 13

text: Kuun halkaisija on vain noin kuusi kilometriä ja se kiertää Saturnusta retrogradisesti 18 450 miljoonan kilometrin etäisyydellä. Sen kiertoaika Saturnuksen ympäri on 2 vuotta 175 vuorokautta 20 tuntia (905,848 vuorokautta). Sen radan inklinaatio on 167,4° ja eksentrisyys 0,273.


title: S/2004 S 17

text:
S/2004 S 17 on pienehkö nk. Viikinkiryhmään kuuluva Saturnuksen kuu. Sen löysivät 4. toukokuuta 2005 Scott S. Sheppard, David C. Jewitt, Jan Kleyna ja Brian G. Marsden kuvista, jotka oli otettu 13. joulukuuta 2004 - 5. maaliskuuta 2005 välisenä aikana.
Kuun halkaisija on vain noin neljä kilometriä ja se kiertää Saturnusta retrogradisesti 19,099 miljoonan kilometrin keskimääräisellä etäisyydellä. Sen radan inklinaatio on 167° ja eksentrisyys 0,226. Sen kiertoaika Saturnuksen ympäri on 2 vuotta 255 vuorokautta 11 tuntia (985,453 vuorokautta).


title: Pitirim Sorokin

text: Pitirim Aleksandrovits Sorokin (21. tammikuuta 1889 Turja, Syktyvkar – 11. helmikuuta 1968 Winchester, Massachusetts) oli venäläissyntyinen amerikkalainen sosiologi, joka oli etniseltä taustaltaan komi.


title: Pitirim Sorokin

text: Sorokin syntyi venäläisen isän ja komilaisen äidin lapsena Vologdan kuvernementissa. Hän opiskeli Pietarin yliopistossa kriminologiaa ja toimi alan professorina. Sosialistivallankumouksellisena Sorokin vastusti kommunismia jyrkästi. Venäjän helmikuun vallankumouksen jälkeen Sorokin toimi ministeri Aleksandr Kerenskin sihteerinä. Lokakuun vallankumouksen johtaja Vladimir Lenin tuomitsi hänet kuolemaan. Kuuden viikon vankeuden jälkeen hänestä kuitenkin tuli jälleen opettaja Pietarin yliopistossa. Hänen asemansa ei kuitenkaan ollut turvallinen ja vuonna 1922 hänet vangittiin taas.


title: Pitirim Sorokin

text: Vuonna 1923 hän joutui muuttamaan Neuvostoliitosta Yhdysvaltoihin. Vuosina 1925–1930 hän toimi Minnesotan yliopistossa; vuonna 1930 hänet kutsuttiin Harvardin yliopistoon. Siellä hän perusti sosiologisen osaston. Sorokin toimi Yhdysvaltain sosiologisen liiton presidenttinä. Hän vaikutti tehtävässä pitkään.


title: Pitirim Sorokin

text: Sorokinin elämäntyö vaikutti rakenteelliseen funktionalismiin teorian muodostumiseen. Myöhemmät tutkijat Talcott Parsons ja Edward A. Shils ottivat Sorokinin sosiologiset ajatukset käyttöön ja monet hänen käsitteistään on yhä käytössä.


title: Pitirim Sorokin

text: Pitirim Sorokinin puoliso oli Helen Baratynskaja, jonka kanssa Sorokinilla oli kaksi poikaa.


title: Bismarckinmonarkki

text: Bismarckinmonarkki ("Symposiachrus verticalis") on monarkkien heimoon kuuluva varpuslintu.


title: Bismarckinmonarkki

text: Bismarckinmonarkkia tavataan Papua-Uudessa-Guineassa. Lajin kannankehitys on vakaa, ja se on luokiteltu elinvoimaiseksi.


title: Länsisalomoninmonarkki

text: Länsisalomoninmonarkki ("Symposiachrus barbatus") eli aiemmalta nimeltään santaisabelinmonarkki on monarkkien heimoon kuuluva varpuslintu.


title: Länsisalomoninmonarkki

text: Länsisalomoninmonarkkia tavataan Papua-Uudessa-Guineassa ja Salomonsaarilla. Laji on vähenemässä hakkuiden vuoksi, ja se on luokiteltu silmälläpidettäväksi.


title: Kolombangaranmonarkki

text: Kolombangaranmonarkki ("Symposiachrus browni") on monarkkien heimoon kuuluva varpuslintu.


title: Kolombangaranmonarkki

text: Kolombangaranmonarkkia tavataan Salomonsaarilla. Lajia uhkaavat metsien hakkuut, ja se on luokiteltu silmälläpidettäväksi.


title: Makiranmonarkki

text: Makiranmonarkki ("Symposiachrus vidua") eli aiemmalta nimeltään sancristóbalinmonarkki on monarkkien heimoon kuuluva varpuslintu.


title: Makiranmonarkki

text: Makiranmonarkkia tavataan Salomonsaarilla. Lajin on kuvattu olevan melko yleinen alangoilla ja yleisempi vuoristometsissä. Sen kannankehitys on vakaa, ja laji on luokiteltu elinvoimaiseksi.


title: Yapinmonarkki

text: Yapinmonarkki ("Metabolus godeffroyi") on monarkkien heimoon kuuluva varpuslintu.


title: Yapinmonarkki

text: Yapinmonarkkia tavataan Mikronesiassa. Lajin kannankehitys on vakaa, mutta koska sitä tavataan vain suhteellisen pienellä alueella neljällä pienellä saarella, on laji luokiteltu silmälläpidettäväksi.


title: Mariaanienmonarkki

text: Mariaanienmonarkki ("Metabolus takatsukasae") on monarkkien heimoon kuuluva varpuslintu.


title: Mariaanienmonarkki

text: Mariaanienmonarkkia tavataan Tinianin saarella. Sen on raportoitu pesivän myös Mikronesiassa, mutta tämä tieto on vahvistamatta. Lajin populaatio on suuri, mutta se on luokiteltu vaarantuneeksi, koska sen levinneisyysalue on hyvin pieni ja on vaarana, että vieraslaji ruskopuukäärme ("Boiga irregularis") pääsee leviämään Tinianin saarelle pysyvästi.


title: Keltamustamonarkki

text: Keltamustamonarkki ("Carterornis chrysomela") on monarkkien heimoon kuuluva varpuslintu.


title: Keltamustamonarkki

text: Keltamustamonarkkia tavataan Indonesiassa ja Papua-Uudessa-Guineassa. Lajin on raportoitu olevan yleinen tai melko yleinen, ja sen kannankehitys on vakaa. Se on luokiteltu elinvoimaiseksi.


title: Uudenguineanmonarkki

text: Uudenguineanmonarkki ("Arses insularis") on monarkkien heimoon kuuluva varpuslintu.


title: Uudenguineanmonarkki

text: Uudenguineanmonarkkia tavataan Indonesiassa ja Papua-Uudessa-Guineassa. Lajin on raportoitu olevan yleinen tai melko yleinen, ja sen kannankehitys on vakaa. Se on luokiteltu elinvoimaiseksi.


title: Röyhelömonarkki

text: Röyhelömonarkki ("Arses telescopthalmus") on monarkkien heimoon kuuluva varpuslintu.


title: Röyhelömonarkki

text: Röyhelömonarkkia tavataan Australiassa, Indonesiassa ja Papua-Uudessa-Guineassa. Lajin on raportoitu olevan pääasiassa yleinen, ja sen kannankehitys on vakaa. Se on luokiteltu elinvoimaiseksi.


title: Mustakurkkumonarkki

text: Mustakurkkumonarkki ("Arses lorealis") on monarkkien heimoon kuuluva varpuslintu. Sitä tavataan Australian pohjoisosissa.


title: Vyöröyhelömonarkki

text: Vyöröyhelömonarkki ("Arses kaupi") on monarkkien heimoon kuuluva varpuslintu.


title: Vyöröyhelömonarkki

text: Vyöröyhelömonarkkia tavataan Australiassa Queenslandissa. Lajin on raportoitu olevan paikallisesti melko yleinen, ja sen kannankehitys on vakaa. Se on luokiteltu elinvoimaiseksi.


title: Koskiharakka

text: Koskiharakka ("Grallina bruijni") on monarkkien heimoon kuuluva varpuslintu.


title: Koskiharakka

text: Koskiharakkaa tavataan Indonesiassa ja Papua-Uudessa-Guineassa. Lajin ei uskota olevan vaarassa, ja se on luokiteltu elinvoimaiseksi.


title: Milano – San Remo 2014

text: Milano – San Remo 2014 oli järjestyksessään 105. maantiepyöräilyn Milano – San Remo -kilpailu. Se käytiin 299 kilometrin reitillä Milanosta San Remoon 23. maaliskuuta 2014.


title: Milano – San Remo 2014

text: Katjuša-tallin Alexander Kristoff voitti massakiriin päättyneen kilpailun noustuaan loppuhetkillä ohi Fabian Cancellaran ja Ben Swiftin. Hänestä tuli Milano – San Remon ensimmäinen norjalaisvoittaja. Sateisessa säässä käyty kilpailu kuului UCI World Touriin.


title: Milano – San Remo 2014

text:
Lähteet: Cyclingnrews, UCI World Tour
Kilpailussa olivat mukana seuraavat 25 joukkuetta:


title: Sung Jae-gi

text: Sung Jae-gi ( 11. syyskuuta 1967 Daegu, Etelä-Korea – 26. heinäkuuta 2013 Soul, Etelä-Korea) oli korealainen miesasia-aktivisti ja feminismin vastustaja, liberalismin filosofi ja Association of Korean Male(남성연대 男性連帶) -järjestön perustaja. Hänen lempinimensä oli Simheon.


title: Sung Jae-gi

text: Hän teki 2013 itsemurhan vastalauseena Korean tasavallan seksuaaliselle syrjinnälle. Hän oli kuollessaan raskaasti velkaantunut.


title: Flanderin ympäriajo 2014

text: Flanderin ympäriajo 2014 oli järjestyksessään 98. maantiepyöräilyn Flanderin ympäriajo. Se käytiin 259,1 kilometrin reitillä Bruggesta Oudenaardeen 6. huhtikuuta 2014. Kilpailu kuului UCI World Touriin. Fabian Cancellara voitti kilpailun oltuaan paras neljän ajajan loppukirissä ennen Greg Van Avermaetia, Sep Vanmarckea ja Stijn Vandenberghiä.


title: Flanderin ympäriajo 2014

text:
Lähde: UCI, Cyclingnews
Kilpailussa olivat mukana seuraavat 25 joukkuetta:


title: Gent–Wevelgem 2014

text: Gent–Wevelgem 2014 oli järjestyksessään 76. maantiepyöräilyn Gent–Wevelgem-kilpailu. Se käytiin 233 kilometrin reitillä Deinzestä Wevelgemiin 30. maaliskuuta 2014. Kilpailu kuului UCI World Touriin. John Degenkolb voitti massakiriin päättyneen kilpailun ennen Arnaud Démarea ja Peter Sagania.


title: Gent–Wevelgem 2014

text:
Lähteet: Cyclingnews, UCI
Kilpailussa olivat mukana seuraavat 25 joukkuetta:


title: Hans Brückner

text: Hans Paul Johannes Brückner (1897 Rabenstein, Saksa – 9. kesäkuuta 1949) oli saksalaissyntyinen, Suomessa vuodesta 1920 vaikuttanut graafikko, mainospiirtäjä, taidemaalari ja valokuvaaja.


title: Hans Brückner

text: Hans Brückner opiskeli Münchenin ja Dresdenin taideakatemioissa 1918–1923. Hän muutti Helsinkiin, avioitui Ingrid Sofia Falckin kanssa 1924 ja sai Suomen kansalaisuuden 1944, viisi vuotta ennen kuolemaansa 1949. Varsinaiselta ammatiltaan Hans Brückner oli mainosgraafikko. Hän työskenteli muun muassa Erva-Latvalan mainostoimistossa, Koiton näyttämön lavastajana sekä 1930-luvun alusta lähtien Frenckellin kirjapainon taideosaston päällikkönä.


title: Hans Brückner

text: Päivätyönsä ohella Brückner harrasti taidegrafiikkaa, maalausta ja valokuvausta. Suomessa vielä harvinaista litografiatekniikkaa Brückner oli opiskellut jo Saksassa, ja hän käyttikin taidegrafiikan menetelmänään kivipiirrosta yhtenä ensimmäisistä Suomessa. Brückner oli yksi viidestä ABISS-ryhmän kokeellisesta valokuvaajasta, joilla muillakin (Heikki Aho, Heinrich Iffland, Björn Soldan ja Vilho Setälä) oli vahvoja siteitä Saksan suuntaan. Sekä valokuvissaan että grafiikassaan Brückner oli kiinnostunut modernin maailman kuvaamisesta saksalaisen uusasiallisuuden hengessä.


title: Heino Aspelin

text: Heino Lemmitty Aspelin (18. heinäkuuta 1881 Helsinki – 16. tammikuuta 1957 Helsinki) oli suomalainen arkkitehti, pilapiirtäjä, sarjakuvantekijä ja mainosgraafikko.


title: Heino Aspelin

text: Aspelinin vanhemmat olivat professori, valtionarkeologi Johan Reinhold Aspelin ja Anna Sofie Elisabeth Nielsen. Hän pääsi ylioppilaaksi vuonna 1900 Helsingin suomalaisesta yhteiskoulusta ja opiskeli arkkitehtuuria Polyteknillisessä opistossa ja sitten kuvataidetta äitinsä kotikaupungin Kööpenhaminan taideakatemiassa vuodesta 1903. Vuodet 1905–1906 hän vietti Pariisissa.


title: Heino Aspelin

text: Aspelin alkoi piirtää karikatyyrejä Kööpenhaminassa. Hänen piirroksiaan julkaistiin etenkin pilalehti Tuulispäässä, mutta myös ulkomaisissa lehdissä. Hän suunnitteli myös muun muassa kirjankansia ja mainoksia. Suomen itsenäistyttyä pilalehtien tarve pieneni, ja Aspelin työskenteli myöhempinä vuosinaan muun muassa Suomen Arkkitehtiliitossa, kirjapainossa ja pankkiiriliikkeessä.


title: Heino Aspelin

text: Aspelin oli myös yksi ensimmäisiä suomalaisia sarjakuvantekijöitä. Tuulispäässä julkaistiin hänen sarjakuvaansa nimeltä "Väkevämies".


title: Sarastus (EP)

text: Sarastus on suomalaisen metalliyhtye October Fallsin EP-levy. Se julkaistiin vuonna 6. joulukuuta 2007 levymerkillä No Sign of Life Records.


title: Sarastus (EP)

text: Albumin kaikki kappaleet ovat instrumentaaleja.


title: Sarastus (EP)

text: Kappaleet kirjoittanut Mikko Lehto.


title: Aatto Jurvelius

text: Aatto Jurvelius (4. huhtikuuta 1904 – 27. helmikuuta 1950) oli suomalainen säveltäjä, urkuri ja pianisti.


title: Aatto Jurvelius

text: Jurveliuksen leski, Oulun Näyttämön pianistina työskennellyt Doris Jurvelius muutti Jurveliuksen kuoltua Turkuun ja talletti sävellykset pankkiholviin. Nuotit siirtyivät Oulun Lyseon lukion juhlasalissa huhtikuussa 2014 pidetyn konsertin jälkeen Oulun maakunta-arkistoon tytärten lahjoituksena.


title: Aatto Jurvelius

text: Jurvelius valmistui 1929 Kirkkomusiikkiopistosta kanttori-urkuriksi ja sen jälkeen hän opiskeli Helsingin konservatoriossa, josta hän valmistui 1934.


title: Aatto Jurvelius

text: Hänen omistuksessaan oli Oulussa sijaitseva Jurveliuksen talo, joka oli säästynyt Oulun palossa 1822. Hän otti sen hoitamisen elämäntyökseen eikä ujona esiintyjänä koskaan ryhtynyt muusikon uralle.


title: The Womb of Primordial Nature

text: The Womb of the Primordial Nature on suomalaisen metalliyhtye October Fallsin toinen studioalbumi. Se julkaistiin vuonna 2008 levymerkillä Debemur Morti Productions.


title: Island Games 2013

text: Vuoden 2013 Island Games -kilpailut järjestettiin Bermudalla. Alun perin järjestäjäksi ilmoitettiin Prinssi Edwardin saari, mutta tämä erosi koko International Island Games Associationista. Kilpailut järjestettiin ensimmäistä kertaa Euroopan ulkopuolella.


title: Island Games 2013

text: 22 saarta osallistui kilpailuihin. Rodos ja Sark peruivat osallistumisensa. Suluissa on mainittu urheilijoiden määrä.


title: Island Games 2013

text: Kilpailtiin 15 lajissa. Suluissa on mainittu jaettujen mitalien määrä.


title: Kaliumfluoridi

text: Kaliumfluoridi (KF) on kalium- ja fluoridi-ionien muodostama epäorgaaninen ioniyhdiste. Sitä käytetään fluorauskemikaalina ja muun muassa hammastahnoissa.


title: Kaliumfluoridi

text: Huoneenlämpötilassa kaliumfluoridi on valkoinen ja hygroskooppinen aine. Se liukenee hyvin veteen muodostaen emäksisen liuoksen ja kidevedettömän muodon lisäksi tunnetaan dihydraatti (KF·2HO) ja tetrahydraatti (KF·4HO). Näistä tetrahydraatti on pysyvä ainoastaan alle 17 °C:n lämpötilassa ja dihydraatista kidevesi poistuu, kun yhdistettä kuumennetaan.


title: Kaliumfluoridi

text: Kaliumfluoridia valmistetaan vetyfluoridin ja kaliumhydroksidin tai kaliumkarbonaatin välisellä reaktiolla. Tämän jälkeen muodostuva liuos kuivataa spraykuivauksella.


title: Kaliumfluoridi

text: Yhdistettä käytetään fluorin lähteenä muun muassa hammastahnoissa. Kaliumfluoridia käytetään runsaasti myös orgaanisissa synteeseissä. Sen sisältämä fluoridi-.ioni on hyvin nukleofiilinen ja reagoi muiden alkyylihalogenidien kanssa nukleofiilisella substituutiolla muodostaen alkyylifluorideja. Näin valmistetaan esimerkiksi natriumfluoriasetaattia natriumklooriasetaatista. Reaktioita parantavat aproottisten liuottimien ja kruunueetterien käyttö. Kaliumfluoridia voidaan käyttää myös emäksisenä kokatalyyttinä polyuretaanivaahtojen valmistuksessa, Michael-additioissa ja Knoevenagel-kondensaatioissa. Muita käyttökohteita ovat zirkoniumin ja tantaalin metallurgia.


title: Jurveliuksen talo

text: Jurveliuksen talo sijaitsee Oulussa Kauppatorin laidalla Rantakadun ja Kauppurienkadun kulmassa.


title: Jurveliuksen talo

text: Jurveliuksen talo on Oulun vanhimpia puutaloja. Pohjois-Suomen opiskelija-asuntosäätiö remontoi talon opiskelija-asunnoiksi ja alakerran liiketilan ravintolaksi vuosina 1997–1998. Suunnittelusta vastasi arkkitehtitoimisto Jukka Laurila. Vuonna 1999 asuntosäätiölle myönnettiin Oulun läänin rakennussuojelupalkinto, Viisikanta-palkinto, talon onnistuneesta ja perinteitä kunnioittavasta perusparannuksesta. Talo on saanut nimensä säveltäjä Aatto Jurveliuksen mukaan, joka omisti sen.


title: Jurveliuksen talo

text: Jurveliuksen talon alakerrassa toimi vuoteen 2012 saakka eräänä Suomen parhaimmista ravintoloista tunnetuksi tullut Ravintola Matala. Talossa on ollut kahvilatoimintaa ainakin 1920-luvulta lähtien. Kahvila tai keskiolutravintola on paikalla toiminut ainakin nimillä Torikahvila ja Rantabaari, mutta jo 1940–1950-luvuilla paikkaa kutsuttiin "Matalaksi". Huonomaineinen paikka toimi ainakin 1980-luvun puoleen väliin asti. Nykyisin talossa toimii ravintola Toripolliisi.


title: Risto Köykkä

text: Risto Ensio Köykkä (s. 23. kesäkuuta 1962 Keuruu) on suomalainen runoilija.


title: Lajos Kassák

text: Lajos Kassák (21. maaliskuuta 1887 Érsekújvár, Itävalta-Unkari – 22. heinäkuuta 1967 Budapest, Unkari) oli unkarilainen kulttuurivaikuttaja, joka kirjoitti runoja, näytelmiä ja novelleja, maalasi tauluja, teki piirroksia, julkaisi useita kulttuurialan lehtiä, jossa myös käsiteltiin aktivismia sekä yhteiskunnallista vallankumousta. Lajos Kassák oli mies, joka ei koskaan pyrkinyt porvarillisiin asemiin.


title: Lajos Kassák

text: Lajos Kassák syntyi 1887 Érsekújvárissa (nykyinen Nové Zámky, Slovakiassa). Hän jätti koulun 1899 ja aloitti lukkosepän oppipoikana. Kassákit muuttivat 1904 Budapestiin, ja vuonna 1908 Lajos Kassák julkaisi ensimmäiset kirjoituksensa.


title: Lajos Kassák

text:
Kassák kierteli 1909–1910 Länsi-Euroopassa, ja Pariisissa hän tutustui moderniin taiteeseen ja anarkistisiin aatteisiin. Budapestissä hän julkaisi novelleja, näytelmiä ja runoja, ja marraskuusta 1915 lähtien hän toimitti A Tett -nimistä julkaisua. Antimilitaristista ja anarkistista aineistoa julkaisseesta A Tettistä ilmestyi 17 numeroa vuoden aikana. Vaikka siihen kohdistettiin monia poliittisia hyökkäyksiä, lehti onnistui rohkaisemaan kehittyvää avantgarde-taidetta ja aktivismia. Kesällä 1916 Kassák vietti aikaa Kecskemétin taiteilijasiirtokunnassa lankonsa Béla Uitzin kanssa, jonka vaikutuksesta Kassák teki ensimmäiset mustepiiroksensa.
Kassák aloitti marraskuussa 1916 uuden julkaisun nimeltä Ma, jota hän toimitti Uitzin kanssa. Lehdessä käsiteltiin unkarilaista aktivismia sekä unkarilaisia ja kansainvälisiä trendejä. Unkarin neuvostotasavallan aikana Kassák puolusti taiteen itsenäisyyttä ja ajautui siksi kiistoihin puoluejohtaja Béla Kunin kanssa. Ma kiellettiin, mutta neuvostotasavallan kaatumisen jälkeen olosuhteet heikkenivät. Kassák oli hetken vankilassa ja pakeni monien muiden intellektuellien kanssa 1920. Kassák muutti Wieniin, missä hän julkaisi Ma-lehteä uudelleen 1920–1926. Kassákista tuli Wienissä eurooppalaisen modernismin arvostettu hahmo, ja hän tutustui muun muassa Kurt Schwittersiin, Tristan Tzaraan, El Lisitskiin ja Hans Arpiin. Kassák julkaisi 1921 pamfletin ”Bildarchitektur” ja 1922 László Moholy-Nagyn kanssa kirjan "Buch neuer Künstler".